Lachenalia macgregoriorum is 'n meerjarige blomdraende plant en geofiet en is deel van die renosterveld. Die spesie is inheems aan die Noord-Kaap en word gevind op die Bokkeveldberge-eskarp naby Nieuwoudtville. Daar was een populasie, die plant is laas in 1962 gesien en mag uitgestorwe wees. Daar word vermoed dat oorbeweiding en indringerplante verantwoordelik kan wees vir verdwyning van die plant. Daar is nog lewende plante by Kirstenbosch. http://redlist.sanbi.org/species.php?species=3814-54 http://plantsoftheworldonline.org/taxon/urn:lsid:ipni.org:names:537189-1


Friedrich August Kekulé, later Friedrich August Kekule von Stradonitz (7 September 1829 - 13 Julie 1896), was 'n Duitse organiese chemikus. Van die 1850's tot sy dood was Kekulé een van die mees prominente chemici in Europa, veral in die teoretiese chemie. Hy was die belangrikste stigter van die teorie van chemiese struktuur en in die besonder die Kekulé-struktuur van benseen. Kekulé het nooit sy voornaam gebruik nie en was sy hele lewe lank bekend as August Kekulé. Nadat hy in 1895 deur die Kaiser veredel is, het hy die naam August Kekule von Stradonitz aangeneem, sonder die Franse akute aksent oor die tweede "e". Die Franse aksent is blykbaar, tydens die besetting van die deelstaat Hesse deur Frankryk, deur Kekulé se vader by die naam gevoeg om te verseker dat Franssprekendes die derde lettergreep sou uitspreek. Kekulé was die seun van 'n staatsamptenaar en is in die hoofstad van Hesse, Darmstadt gebore. Nadat hy aan die hoërskool gegradueer het het hy in die herfs van 1847 die Universiteit van Giessen binnegegaan met die doel om argitektuur te studeer.


Pauridia is 'n kruidagtige plant genus en geofiete wat hoort tot Hypoxidaceae, die sterretjie-familie. Die genus bestaan uit 35 spesies. Die genus is inheems aan Suid-Afrika, Lesotho en suidwes Australië. Dit het ook genaturaliseer geraak in Nieu-Seeland. Die Suid-Afrikaanse spesies was voorheen geklassifiseer as Spiloxene maar is nou oorgedra na Pauridia. In Suidelike Afrika kom die meeste van die spesies in winter reënval gebiede voor. Van die 35 spesies is twintig deel van die fynbos.


Nota: Hierdie artikel handel oor 'n spruit in Gauteng. Vir die ander riviere en spruite, sien Sandspruit (dubbelsinnig). Die Sandspruit is 'n spruit wat deur Johannesburg in die Gautengprovinsie van Suid-Afrika vloei. Dit vloei vir die meeste van sy lengte in 'n betonkanaal deur Sandton se voorstede voordat dit net noord van Johannesburg by die Jukskeirivier aansluit. Google-kaart van die Sandspruit by Geonames.org (cc-by) Hierdie artikel is (gedeeltelik) vertaal uit die Cebuano Wikipedia. Sien bron. Hierdie Gauteng-verwante artikel is slegs 'n saadjie. U kan ons wikipedia help deur dit uit te brei.


Trachyandra scabra is 'n meerjarige plant wat tot die genus Trachyandra behoort. Die plant is inheems aan die Wes-Kaap. http://redlist.sanbi.org/species.php?species=2203-54 http://plantsoftheworldonline.org/taxon/urn:lsid:ipni.org:names:542430-1


Pauridia vaginata is 'n meerjarige blomplant en geofiet wat tot die genus Pauridia behoort. Die spesie is endemies aan Australië. Die plant het twee subspesies: Pauridia vaginata var. brevistigmata (R.J.F.Hend.) Snijman & Kocyan Pauridia vaginata var. vaginata http://plantsoftheworldonline.org/taxon/urn:lsid:ipni.org:names:77130152-1


Empodium elongatum is 'n meerjarige blomplant en geofiet wat tot die genus Empodium behoort. Die spesie is inheems aan Eswatini, Gauteng, KwaZulu-Natal, Lesotho en die Vrystaat. http://redlist.sanbi.org/species.php?species=1605-1 http://plantsoftheworldonline.org/taxon/urn:lsid:ipni.org:names:434174-1


Gladiolus brachyphyllus is 'n meerjarige plant wat tot die genus Gladiolus behoort. Die plant is inheems aan Eswatini, Mpumalanga en Mosambiek. http://redlist.sanbi.org/species.php?species=1549-22 http://plantsoftheworldonline.org/taxon/urn:lsid:ipni.org:names:437313-1


In die chemie is 'n hidried formeel die anioon van waterstof, H- maar die term word losweg toegepas. Alle verbindings wat kovalent gebonde H-atome bevat word ook hidriede genoem: water is 'n hidried van suurstof, ammoniak is 'n hidried van stikstof, ens. Vir anorganiese chemici verwys hidriede na verbindings en ione waarin waterstof kovalent aan 'n minder elektronegatiewe element geheg is. In sulke gevalle het die H-sentrum nukleofiele karakter, wat kontrasteer met die protiese karakter van sure. Byna al die elemente vorm binêre verbindings met waterstof, met die uitsondering van He, Ne, Ar, Kr, Pm, Os, Ir, Rn, Fr en Ra. Eksotiese molekules soos positroniumhidried is ook al gemaak. Volgens die algemene definisie vorm elke element van die periodieke tabel (behalwe edelgasse) een of meer hidriede. Hierdie stowwe is volgens die aard van die binding in drie hoofsoorte geklassifiseer: Ioniese hidriede het 'n beduidende ioniese bindingskarakter. Hulle bestaan uit hidriëde wat gebind is aan 'n elektropositiewe metaal, gewoonlik 'n alkalimetaal of aardalkalimetaal. Hierdie verbindings is onoplosbaar in konvensionele oplosmiddels.


Die Antebellum-Suid (ook bekend as die antebellumera of plantasie-era) was 'n tydperk in die geskiedenis van die Suidelike Verenigde State vanaf die einde van die Amerikaanse Revolusionêre Oorlog in 1783 tot die begin van die Amerikaanse Burgeroorlog in 1861. Die Antebellum-Suid is gekenmerk deur die gebruik van slawerny en die kultuur wat slawerny aangekweek het. Namate die era gevorder het, het suidelike intellektuele en leiers geleidelik oorgegaan van die verdediging van slawerny as 'n verleentheid en tydelike stelsel, na 'n volledige verdediging van slawerny as 'n positiewe deug, en het die ontluikende afskaffingsbeweging, of in Engels: abolitionist movement, sterk gekritiseer. Soos die land weswaarts uitgebrei het, het die uitbreiding van slawerny 'n belangrike aangeleentheid in die nasionale politiek geword en oorgekook in die Amerikaanse burgeroorlog. In die jare na die burgeroorlog is hierdie tydperk geromantiseer deur historiese revisioniste om slawerny en die slawe-meester-verhouding uit te beeld. King, Connor. "Lost Cause Textbooks: Civil War Education in the South from the 1890s to the 1920s". Besoek op 16 Julie 2021. Bonnell, Ulrich (1914). Jamaica Slave Plantation.


ATKV Eiland Spa is 'n vakansieoord 68 km oos van Tzaneen in die hartjie van die Hans Merensky-natuurreservaat. Die oord lê op die suidelike oewer van die Letabarivier in die Limpopoprovinsie en word sedert 2009 deur die ATKV besit en bestuur. Eiland Spa spog heeljaar met warm, sonnige weer met uiteenlopende natuurskoon, soos die mak wildsbokkies wat op die grasperk wei. Dit beskik oor kampeerplek en 'n groot aantal chaleteenhede, asook 'n restaurant, konferensiegeriewe, twee verhitte swembaddens en ’n helende hidrospa. Die Letsitele-omgewing suid van Eiland Spa is bekend vir 'n groot verskeidenheid vars vrugte wat dwarsdeur die jaar by padstalletjies beskikbaar is. Koördinate: 23°39′22″S 30°40′15″O / 23.65623°S 30.67087°O / -23.65623; 30.67087


Gladiolus zimbabweensis is 'n meerjarige plant wat tot die genus Gladiolus behoort. Die plant is inheems aan Mosambiek en Zimbabwe. http://plantsoftheworldonline.org/taxon/urn:lsid:ipni.org:names:972681-1


Haworthia fukuyae is 'n meerjarige sukkulent wat tot die genus Haworthia behoort. Die spesie is inheems aan die Oos-Kaap. http://plantsoftheworldonline.org/taxon/urn:lsid:ipni.org:names:77085608-1 http://www.theplantlist.org/tpl1.1/record/kew-347087


Musashi, vernoem na die voormalige Japannese provinsie, was een van drie Yamato-klas slagskepe wat vir die Japannese Keiserlike Vloot, gebou is teen die laat 1930s. Die Yamato-klas skepe was die swaarste en kragtigste bewapende oorlogskepe ooit gebou, dit het byna 73 000 ton verplaas en was bewapen met nege 46 cm-hoofkanonne. Sy verdere bewapening het bestaan uit vier 15,5 cm driedubbele-skiettorings. Die skip was verder toegerus met ses of sewe bootvliegtuie om soektogte te onderneem. Musashi, wat teen die middel van 1942 in gebruik geneem is, is aangepas om as vlagskip van die gekombineerde vloot te dien en het die res van die jaar spandeer om slaggereed te maak. Die skip is vroeg in 1943 na die Truk-strandmeer oorgeplaas en het dieselfde jaar verskeie kere met die vloot uitgevaar in onsuksesvolle soektogte na Amerikaanse magte. Hy is in 1944 verskeie kere gebruik om magte en toerusting tussen Japan en verskillende besette eilande te vervoer. Musashi is in die vroeë 1944 deur 'n Amerikaanse duikboot getorpedeer, en is gedwing om terug te keer na Japan vir herstelwerk, waartydens die skip se teenvliegtuig wapentuig ook aangevul het.


Ceratandra harveyana is 'n meerjarige blomplant en geofiet wat tot die genus Ceratandra behoort en is deel van die fynbos. Die spesie is inheems aan die Wes-Kaap. SANBI Redlist Plants of the World Online


Die jaar 1733 was 'n gewone jaar wat volgens die Gregoriaanse kalender op 'n Donderdag begin het. Dit was die 33ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad. Daniel Bernoulli gebruik statistiese argumente tesame met klassieke meganika om termodinamiese resultate af te lei. Sodoende begin die vakgebied van statistiese meganika. 23 Januarie – Pous Clemens XII verklaar Jan van Dukla salig. 2 Maart – Pous Clemens XII stel Domenico Riviera, apostoliese protonotarius aan as kardinaal. 28 September – Pous Clemens XII stel Marcello Passeri, titulêr aartsbiskop van Nazianzo en Giovanni Battista Spinola, goewerneur van Rome aan as kardinaal. 13 Maart – Joseph Priestley, 'n Engelse chemikus, filosoof, predikant en onderwyser wat suurstof identifiseer († 1804). 18 Maart – Friedrich Nicolai, Duitse skrywer, publisis, boekhandelaar, kritikus, outeur van romans en reisverhale, streekshistorikus, leidende persoonlikheid van die Berlynse Verligting († 1811). 1 Februarie – Koning August II van Pole (* 1670) 23 Junie – Johann Jakob Scheuchzer, Switserse geleerde (* 1672).


Die jaar 1702 was 'n gewone jaar wat volgens die Gregoriaanse kalender op 'n Sondag begin het. Dit was die 2de jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad. 8 Maart – Prinses Anne van die Huis van Stuart word Koningin van Engeland, Skotland en Ierland. 11 September – Pous Clemens XI verklaar Peregrine Laziosi salig. Thomas Bayes, wiskundige 8 Maart – Willem III, koning van Engeland, Ierland en Skotland (* 1650)


Die jaar 1708 was 'n skrikkeljaar wat volgens die Gregoriaanse kalender op 'n Sondag begin het. Dit was die 8ste jaar van die 18de eeu n.C. In teenstelling met gewone jare het die jaar 366 dae en 'n 29 Februarie gehad. 6 Desember – Pous Clemens XI stel die fees van Maria Onbevlekte Ontvangenis in. Die Brahehus, Tycho Brahe se huis word deur brand verwoes. Onbekend – Georg Dionysius Ehret – Duitse botaniese kunstenaar Onbekend – Wolraad Woltemade, held van die Kaap die Goeie Hoop († 1773)


28 November is die 332ste dag van die jaar in die Gregoriaanse kalender (333ste in skrikkeljare). Daar volg nog 33 dae in die res van die jaar. 1633 – Pous Urbanus VIII stel sewe nuwe kardinale aan, waaronder Benedetto Ubaldi, ouditeur van die Heilige Roomse Rota. 1660 – Die Royal Society word gestig. 1786 – Pous Pius VI publiseer Super solidate teen Eybel se kritiek op die pous. 1885 – Die spoorlyn tussen Kimberley en Kaapstad word geopen. 1899 – Die Slag van die Twee Riviere, waar Lord Methuen aan Britse kant die bevel voer, vind plaas. 1905 – Die Ierse nasionalis Arthur Griffith stig Sinn Féin as 'n politieke party met die doelwit om onafhanklikheid vir die hele Ierland te verkry. 1912 – Albanië word van die Ottomaanse Ryk onafhanklik. 1937 – Die Switserse volk keur ´n referendum af om die Vrymesselaars in Switserland onwettig te laat verklaar. 1942 – Die RMS Nova Scotia word langs die kus van KwaZulu-Natal gekelder en 845 passasiers sterf. 1943 – Die begin van die Teheran-konferensie tussen Franklin D. Roosevelt, Winston Churchill en Josef Stalin. 1960 – Mauritanië word van Frankryk onafhanklik. 1964 – Die Mars vekennings ruimtetuig Mariner 4 word gelanseer. 1987 – Die SAL-vliegtuig Helderberg met 159 mense aanboord stort naby Mauritius in die Indiese Oseaan neer.


Saskatchewan [sə.skætʃ.ə.'ʍɔn] is 'n provinsie van Kanada met 'n oppervlakte van 652 330 km² en 1 miljoen inwoners (2009). Die hoofstad is Regina (193 000 inwoners). Aan weste grens Saskatchewan aan Alberta en aan die ooste aan Manitoba. Koniferewoud en groot grasvlaktes (Frans: prairie) oorheers die landskap. Naas die Saskatchewan- en Churchillriviere is daar talryke mere. Die belangrikste nywerhede is visbedrywe, veeboerderye, koring en suiwel; olie, uraan en koper is die vernaamste grondstowwe. Statistics Canada Hierdie artikel is ’n saadjie. Voel vry om Wikipedia te help deur dit uit te brei.


Aspalathus variegata is 'n plant wat hoort tot die genus Aspalathus. Die spesie is inheems aan die Wes-Kaap en het die op Kaapse Vlakte voorgekom en word as uitgestorwe beskou. Dit was laas in 1898 gewaar en was deel van die fynbos. SANBI Redlist Plants of the World Online


Aspalathus kougaensis is 'n plant wat hoort tot die genus Aspalathus. Die spesie is inheems aan die Oos-Kaap en die Wes-Kaap. Dit kom voor van die Swartberge tot by Humansdorp en is deel van die fynbos. SANBI Redlist Plants of the World Online


Die jaar 733 was 'n gewone jaar wat volgens die Gregoriaanse kalender op 'n Sondag begin het. Dit was die 33ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad. Kroonprins Konstantyn van Bisantium trou met die dogter van die Kazaarse Khan. Die Lombarde verower Ravenna, maar Pous Gregorius III help die Franke om dit te herower.


Die jaar 751 was 'n gewone jaar wat volgens die Gregoriaanse kalender op 'n Maandag begin het. Dit was die 51ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad. Die Karolingiese hofmeier Pepyn die Korte word koning van die Frankiese Ryk. Die Langobarde onder Aistulf verower Ravenna.


Pterygodium schelpei is 'n meerjarige plant en geofiet wat hoort tot die genus Pterygodium. Die spesie is inheems aan die Noord-Kaap en die Wes-Kaap. SANBI Redlist Plants of the World Online


Aspalathus bodkinii is 'n plant wat hoort tot die genus Aspalathus. Die spesie is inheems aan die Wes-Kaap en is deel van die fynbos. Dit kom op die bergtoppe voor vanaf die Sederberg tot by die Hexrivierberge. Die populasie is stabiel. SANBI Redlist Plants of the World Online


Die jaar 635 was 'n gewone jaar wat volgens die Gregoriaanse kalender op 'n Donderdag begin het. Dit was die 35ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. Die monnike van Iona bekeer die Saksiese koning van Northumbrië tot die Christendom.


Die T20I-wêreldbeker 2010 (Engels: 2010 ICC World Twenty20) het van 30 April tot en met 16 Mei 2010 in Wes-Indië plaasgevind. Dit was die derde T20I-wêreldbeker in T20I-krieket wat deur die Internasionale Krieketraad (IKR) aangebied is. Destyds is na dié toernooi as Wêreldtwintig20 2010 verwys, maar sedert die 2021-toernooi staan dit as T20I-wêreldbeker bekend. Die manstoernooi is gelyktydig met die vrouetoernooi gehou en beide die halfeindrondte en die eindstryde van albei toernooie is op dieselfde dag op dieselfde stadions gespeel. Dit was ná die Krieketwêreldbeker 2007 die tweede groot kriekettoernooi in Wes-Indië. Hoewel die T20I-wêreldbeker sedert die eerste toernooi in 2007 al om die twee jaar gehou is, is die in 2010 beplande EDI-toernooi Kampioentrofee in Wes-Indië in ’n T20I-formaat omgeskep nadat die Kampioentrofee 2008 in Pakistan weens veiligheidskwessies uitgestel en die internationale kriekettoernooikalender aangepas moes word. Vervolgens het die T20I-wêreldbeker 2010 net tien maande ná die vorige T20I-wêreldbeker 2009 plaasgevind. Twaalf nasionale krieketspanne het aan die T20I-wêreldbeker 2010 deelgeneem: Die destydse tien toetskrieketlande (Australië, Bangladesj, Engeland, Indië, Nieu-Seeland, Pakistan, Sri Lanka, Suid-Afrika, Wes-Indië en Zimbabwe), saam met die wenners van die kwalifisering Afghanistan en Ierland.


Gasteria glauca is 'n vetplant wat tot die genus Gasteria behoort. Die spesie is inheems aan die Oos-Kaap en kom in die Kougariviervallei naby Joubertina voor. Daar is net een populasie en die plant word as krities seldsaam beskou. REDLIST Sanbi Plants of the World Online


10 Maart is die 69ste dag van die jaar in die Gregoriaanse kalender (70ste in skrikkeljare).


Krokodilbrug is die naam van beide 'n kamp langs die suidelike grens van die Krugerwildtuin en 'n hek na die park in Mpumalanga-provinsie van Suid-Afrika. Die hek is by 'n laagwaterbrug wat die Krokodilrivier oorsteek en lei direk na die Krokodilbrug-ruskamp. Die parktoegang, insluitend betaling, is aangrensend aan die kamp self. Krokodilbrug-kamp bied slaapplek aan 208 persone in 45 kamers. Daar is 20 twee-of-driebed-kothuise met lugreêling en en-suite-badkamers en 8 tweebed-permanente gemeubileerde seiltente, insluitend waaiers en yskaste, maar met gemeenskaplike ablusiegeriewe en warm storte. 18 tent- of karavaanstaanplekke met elektrisiteit en braaiplekke is ook beskikbaar. Soos met alle groot ruskampe in die Krugerwildtuin, bied Krokodilbrug 'n winkel, braai- en gemeenskaplike kombuisgeriewe, 'n noodhulpstasie, 'n wassery en 'n vulstasie. As een van Kruger se kleiner kampe het Krokodilbrug nie 'n voldiens-restaurant nie. In plaas daarvan word 'n wegneemkosafdeling binne die winkel voorsien, met 'n paar permanente houttafels en stoele wat buite geplaas is om die kos by te geniet.


John Paul Herbert (Brentwood, 25 Junie 1964) is 'n Britse motorrenjaer, wat van 1989 tot en 2000 aan Formule Een deelgeneem het en drie seges behaal het. In 1985 het Herbert die aandag getrek van Eddie Jordan, destyds spanhoof in Britse Formule 3, deur die bekende Formule Ford-fees by Brands Hatch te wen. Twee jaar later het hulle daardie kompetisie gewen en Herbert het as 'n groot talent na die Europese Formule 3000 aanbeweeg. Hy het goeie vooruitsigte vir die titel gehad toe hy ernstig beseer is in 'n dramatiese ongeluk by die Brands Hatch-baan en albei bene gebreek het. Wonder bo wonder het hy ses maande later teruggekeer en selfs saam met die Benetton-span Formule Een betree, hoewel hy nog kreupel geloop het. Sy debuut in F1 was skouspelagtig; hy het vierde geëindig in die 1989 Brasiliaanse Grand Prix. Sy prestasie het egter daarna verswak en nadat hy nie vir die Kanadese Grand Prix kon kwalifiseer nie, is hy deur Benetton se nuwe bestuur afgedank. Herbert het daardie jaar voortgegaan om in Japannese Formule 3000 te jaag; tussendeur is hy as plaasvervanger deur Tyrrell Racing gebruik.


Die jaar 1153 was 'n gewone jaar wat volgens die Gregoriaanse kalender op 'n Donderdag begin het. Dit was die 53ste jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad. 23 Maart – Verdrag van Konstans: Keiser Frederik I Barbarossa belowe om Pous Eugenius III te help. 8 Julie – Pous Anastasius IV volg Pous Eugenius III op. Onbekend – Alexios III, keiser van die Bisantynse Ryk († 1211) 8 Julie – Pous Eugenius III, 167ste pous van die Rooms-Katolieke Kerk (* onbekend). 20 Augustus – Bernard van Clairvaux, Franse monnik (* 1090).


Die Andesbeskawings of Andiese beskawings was gemeenskappe van baie kulture en volke wat hoofsaaklik in die riviervalleie van die kuswoestyne van Peru ontwikkel is. Hulle het suidwaarts met die Andes af gestrek van Suid-Colombia tot Chili en Noordwes-Argentinië. Argeoloë glo die Andesbeskawings het eerste op die nou kusvlakte van die Stille Oseaan ontstaan. Die Norte Chico-beskawing van Peru is die oudste bekende beskawing in die Amerikas en dateer van 3200 v.C. Ondanks groot omgewingsuitdagings het dié beskawings 'n groot verskeidenheid gewasse aangeplant, waarvan sommige wêreldwyd van belang is. Hulle was ook bekend vir monumentale argitektuur, tekstielweefwerk en baie kenmerke van die gemeenskappe wat hulle geskep het. Minder as 'n eeu voor die aankoms van die Spaanse veroweraars het die Inkas, vanaf hulle tuisland wat om die stad Cusco gesentreer was, die meeste van die Andeskulture in 'n enkele ryk verenig. Dit was 'n lappieskombers van tale, kulture en volke. Die Spaanse verowering het baie elemente van die Andesbeskawings beëindig of verander, veral godsdiens en landbou. Die beskawings van die Andes was een van vyf in die wêreld wat geleerdes as "oorspronklik" beskou, dus inheems en nie van ander beskawings afgelei nie.


'n Basidium is ŉ knuppelvormige eindsel van swamme in die filum basidiomycota. Ongeveer vier meiospore vorm op die eindsel. In Engels staan basidiomycota soms as knuppelswamme (club fungi) bekend. https://www.longdom.org/open-access/classification-of-basidiomycota.pdf https://www.newworldencyclopedia.org/entry/Basidiomycota Hierdie artikel is ’n saadjie. Voel vry om Wikipedia te help deur dit uit te brei.


Die jaar 956 was 'n skrikkeljaar wat volgens die Gregoriaanse kalender op 'n Donderdag begin het. Dit was die 56ste jaar van die 10de eeu n.C. In teenstelling met gewone jare het die jaar 366 dae en 'n 29 Februarie gehad. 16 Junie – Hugo die Grote.


Bethelsdorp is 'n dorp, 20 km noordwes van Port Elizabeth, wat deel vorm van Nelson Mandelabaai Metropolitaanse Munisipaliteit. Bethelsdorp is in 1803 gestig as 'n sendingstasie van die Londense Sendinggenootskap, ná 'n besoek van goewerneur Jan Willem Janssens deur eerwaardes dr. J.T. van der Kemp en James Read op die plaas Roodepas van Theuns Botha. Die naam is afgelei van Hebreeuse woord Baitheel wat beteken "Huis van God". Tydens die vorige politieke bedeling was Bethelsdorp 'n township, byna eksklusief bewoon deur mense van bruin kleur (sg. Kleurlinge). Hierna verander die demografie effens omrede die einde van Apartheid in Suid-Afrika in 1994. Bewoning, werk en handeldryf is nou vryelik oop vir alle rasse in die dorp. Lys van dorpe in Suid-Afrika "Hoofplek Bethelsdorp". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4 Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978. Raper, P.E., Dictionary of South African Place Names, Lowry Publishers, Johannesburg, 1987.


Telluur, is 'n chemiese element met simbool Te (Latyn Tellurium) en atoomgetal van 52. Dit is 'n bros silwerwit metaalagtige element met die voorkoms wat ooreenstem met die van tin. Telluur is chemies verwant aan seleen en swael. Telluur word hoofsaaklik gebruik in legerings en in halfgeleiers. Telluur is 'n uiters seldsame element (die negende skaarste element op aarde. Dit val in dieselfde chemiese familie as suurstof, swael, seleen en polonium. Telluur in 'n kristallyne vorm is silwerwit en in die suiwer vorm het dit 'n metaalglans. Dit is 'n bros metaalagtige element wat maklik tot poeier gemaal kan word. Amorfe telluur word verkry deur telluursuur (Te(OH)6). Die amorfe aard van hierde vorm word egter bevraagteken en sommige wetenskaplikes reken dat dit eerder 'n mengsel van fyn kristalle is. Telluur is 'n p-tipe halfgeleier wat 'n groter geleidingsvermoë in sekere rigtings toon afhangende van die atoombelyning. Chemies is dit verwant aan seleen en swael. Die geleidingsvermoë van die materiaal word effens hoër as dit aan lig blootgestel word (fotoelektriese effek).


Sesium is 'n chemiese element met die simbool Cs en atoomgetal van 55. Dit is 'n sagte, silwergoud alkalimetaal met 'n smeltpunt van 28 °C wat dit een van slegs vyf metale maak wat 'n vloeistof is by of naby aan kamertemperatuur. Sesium is veral bekend vir die gebruik daarvan in atoomhorlosies. Die emissiespektrum van sesium het twee helder lyne in die blou gebied van die spektrum saam met verskeie ander lyne in die rooi, geel en groen gebiede. Hierdie metaal is silwerig goud in kleur en is sag en pletbaar. Sesium het die laagste ionisasiepotensiaal van die chemiese elemente. Sesium is die seldsaamste element van die vyf nie radio-aktiewe alkalimetale (frankium is die seldsaamste alkalimetaal maar het nie stabiele isotope nie.). Sesium, gallium, frankium, rubidium en kwik is die enigste suiwer metale wat vloeibaar is by of naby aan kamertemperatuur (Sommige Natrium-kaliumlegerings is ook vloeibaar by kamertemperatuur). Sesium saam met koue water veroorsaak 'n plofbare reaksie en reageer ook met ys by temperature bo 116 °C. Sesiumhidroksied is 'n baie sterk basis en sal selfs 'n glasoppervlak ets.


Kontanthandel, in teenstelling met krediethandel, vind plaas wanneer goedere of dienste gekoop en onmiddellik daarvoor betaal word. Sommige ondernemings beskou betaling tot ses maande ná die transaksie as kontanthandel. Die moontlikheid dat skuld nie vereffen word nie, word uitgeskakel. Administratiewe koste is veel laer as in die geval van krediettransaksies. Minder bedryfskapitaal is nodig, omdat die handelaar sy rekeninge kan betaal soos voorraad verkoop en geld ontvang word. Handelaars kan laer pryse met verskaffers beding as hulle kontant tot hul beskikking het wanneer hulle aankope maak. As 'n handelaar net in kontant handel dryf en nooit die geleentheid het om die koper se besonderhede te vra nie, sal daar nooit 'n gevoel van onderlinge lojaliteit wees nie. Kontanthandelaars kan mense verloor wat 'n salaris verdien, want hulle kan net aan die einde van die maand betaal. Kontanthandelaars kan die steun van mense uit die boerderygemeenskap verloor, aangesien hulle nie kan betaal voordat hulle geoes het nie. Krediethandel Hierdie artikel is ’n saadjie. Voel vry om Wikipedia te help deur dit uit te brei.


Die eerste honderd gemeentes van die Nederduitse Gereformeerde Kerk in Suid-Afrika gestig, chronologies gerangskik. Almal, buiten waar anders aangedui, is in die huidige Wes-en-Suid-Kaaplandse Sinode. Geografiese etikette dui op NG Sinodes en nie op huidige provinsies nie, omdat die sinodes en provinsies net breedweg ooreenstem, hoewel daar nege van elk is. Waar twee gemeentes in dieselfde jaar gestig is, word die juiste datum (indien beskikbaar) aangegee.


Ab is die naam en titel van die owerste van 'n outonome klooster (wat gewoonlik as 'n abdy bekend staan) van een van die ou kloosterordes soos die Benediktyne, Kamaldolese, Kartuisers, Trappiste en Cisterciënsers. Die woord ab is afgelei van die Hebreeus abba, wat vader beteken. Hierdie titel was alreeds in die vierde eeu in gebruik in Egipte waar die jonger volgelinge/dissipels van 'n kluisenaar na hul geestelike vader as hul ab(ba) verwys het. Dit was uit hierdie oorspronklike geestelike vaderskap dat die latere juridiese amp ontwikkel het. Die amp van ab het sy finale beslag gekry in die Reël van St. Benedictus. 'n Ab word gewoonlik verkies deur die monnike van sy abdy/klooster op 'n vasgestelde wyse soos voorgeskryf in hul reël of konstitusie. Oorspronklik was dit die norm dat 'n persoon lewenslank in die amp van ab aangestel is, maar deesdae word 'n ab gewoonlik vir 'n bepaalde ampstermyn aangestel. Hierdie artikel is ’n saadjie. Voel vry om Wikipedia te help deur dit uit te brei.


Sinonieme is woorde wat min of meer dieselfde betekenis het, byvoorbeeld: Die afrigter/breier van 'n span; en Om 'n afkeer van/hekel aan iets te hê. Alhoewel twee woorde soms min of meer dieselfde beteken, is die nie vanselfsprekend dat albei ewe goed op elke plek inpas nie, want die gevoelswaarde en toon kan verskil: Die heelal is oneindig/eindeloos Eindeloos en oneindig beteken albei sonder einde, maar oneindig beteken ook buitengewoon groot of onbegrens. Eindeloos druk soms 'n negatiewe gevoel uit: Hulle het oor die eindelose sandduine voortgestrompel. Voorbeelde van sinonieme: aanhaal — siteer aanwesig — teenwoordig aborsie — vrugafdrywing advertensie — reklame bly – opgewonde, opgeruimd bang – bevrees, beangs, vreesbevange chemie — skeikunde dwing — forseer ellendig — miserabel folter — martel giftig — toksies jaloesie — afguns kwaad – woedend, boos, omgekrap komieklik — koddig / snaaks lessenaar — skryftafel moeg – uitgeput, tam, energieloos periode — tydperk teenstander — opponent tydperk — periode wanhopig — desperaat wins — profyt Antoniem, woorde wat teenoorgestelde betekenis het. Homoniem, woorde wat dieselfde spelling het en dieselfde klink, maar die betekenisse verskil.


Linkin Park is 'n beroemde musiekgroep wat in 1996 deur drie hoërskoolvriende van Kalifornië, Mike Shinoda, Brad Delson en Rob Bourdon gestig is. Later is Joe Hahn, Dave Farrell en Mark Wakefield nadergehark. Hulle het aanvanklik liedjies in Mike Shinoda se slaapkamer opgeneem, maar Mark Wakefield het die groep verlaat toe hulle nie 'n platekontrak kon kry nie. In 1999 het Chester Bennington Wakefield se plek ingeneem en die groep het aan die werk gespring. Hulle het eers as Xero bekendgestaan voor hulle hul naam na Hybrid Theory en later na Linkin Park verander het. Hul debuutalbum, Hybrid Theory, was 'n wegholsukses met meer as 5 miljoen CDs wat in 2000 verkoop is. Dit was 'n versameling van vyf jaar se werk met treffers soos Crawling en One Step Closer. In 2001 het hulle 'n Grammy vir die beste harderock-uitvoering vir Crawling ontvang. Hul tweede album, Meteora, is na geskiedkundige kloosters in Griekeland genoem. Altesaam 800 000 van die CDs is binne 'n week ná die uitreiking in 2003 verkoop. Daarop is treffers soos Somewhere I Belong, Breaking the Habit en Numb.


Die eenmansaak (ook genoem alleeneienaar en alleenhandelaar) is die oudste en gewildste ondernemingsvorm. Dit is 'n onderneming wat aan 'n enkele persoon behoort wat sy eie kapitaal voorsien of 'n gedeelte daarvan leen. Die eienaar dra self alle risiko's, neem al die winste, en bestuur gewoonlik self die onderneming met of sonder hulp. Dit is geskik vir veral 'n klein onderneming wat doeltreffend deur een persoon bestuur kan word, soos 'n kafee, slagtery, bloemis, loodgieter, elektrisiën, ensovoorts. Die eenmansaak het nie 'n regspersoonlikheid nie. Die bates van die eenmansaak behoort aan die eienaar, en die eienaar is persoonlik aanspreeklik vir alle laste en aanspreeklikhede. Die alleeneienaar bestuur self die onderneming, maar stel soms 'n bestuurder aan om die onderneming te bestuur. Die vermoë van die eenmansaak om kapitaal te bekom, hang van die kredietwaardigheid van die eienaar af. Indien die eienaar nie toegang tot genoeg geld het nie, kan 'n gebrek aan kapitaal die groei en uitbreiding van die onderneming aan bande lê. Die wins of die verlies van die onderneming is vir die rekening van die eienaar.


Ioniserende straling is 'n tipe energie wat deur radioaktiewe atome afgegee word. Ioniserende straling bevat genoeg energie om atome te ioniseer, dit wil sê, dit het genoeg energie om elektrone te verwyder uit die atome in die materiale wat dit binnedring. Ioniserende straling se vermoë om te ioniseer maak dit potensieel skadelik vir lewe. Ionisasie veroorsaak dat chemiese bindings opbreek. Wanneer chemiese bindings opbreek, kan ander nuwe verbindings vorm. Sekere nuwe chemiese stowwe wat op hierdie manier gevorm word, kan skadelik wees. Ioniserende straling kan die menslike liggaam dus in gevaar stel deurdat dit chemiese bindings in die liggaam kan verander. Ioniserende straling is egter moeilik om op te spoor omdat dit nie deur mense gevoel, geruik, geproe, gesien of gehoor kan word nie. Die vernaamste tipes ioniserende straling is alfadeeltjies, betadeeltjies, gammastrale, snelneutrone en X-strale. Hierdie artikel is ’n saadjie. Voel vry om Wikipedia te help deur dit uit te brei.


Cadaqués is 'n klein voormalige vissersdorpie met ongeveer 2 900 inwoners in die noordooste van die Iberiese Skiereiland in die Girona provinsie in die outonome gemeenskap Katalonië. Cadaqués is aan die rand van die Alt Empordà comarca in 'n baai naby die Cap de Creus skiereiland aan die Costa Brava van die Middellandse See geleë. Die oudste geskiedkundige dokumente wat na die dorp verwys dateer uit die jaar 1030. Die belangrikste geboue wat van die ou dorp en sy versterkings bewaar is, is die vesting, wat tans die kantore van die plaaslike administrasie (Ajuntament) huisves, en 'n poort na die strand. As gevolg van sy ligging tussen rotse wat tot by die see strek, was Cadaqués van die omliggende gebiede afgesny en eeue lank net vanuit die see toeganklik. In 1444 is die dorp tydens 'n seerowerinval afgebrand. Teen die einde van die 19de eeu het die druifluis groot skade in die plaaslike wingerde berokken. Cadaqués is vandag 'n toeristeoord en tydens die toeristeseisoen styg die bevolking tienvoudig. Die rustigheid van die dorp het steeds 'n groot aantal kunstenaars en intellektueles gelok, en Cadaqués het veral as 'n gewilde verblyfplek vir skilders en beeldhouers bekend gestaan.


'n Syfer is 'n simbool wat gebruik word om die waarde van 'n getal mee voor te stel. In plaas daarvan om die woord een uit te skryf, kan 'n persoon byvoorbeeld die simbool 1 skryf. Wikiwoordeboek het 'n inskrywing vir syfer. Hierdie artikel is ’n saadjie. Voel vry om Wikipedia te help deur dit uit te brei.


Mount Mansfield is die hoogste berg in die Amerikaanse deelstaat Vermont. Sy hoogste piek in die dorp Underhill is op 4 393 voet (1 339 meter) bo seevlak. Die berg lyk baie op 'n menslike gesig mits dit vanuit die weste bekyk word, met 'n duidelike voorkop, neus, lippe, ken (die hoogste piek) en 'n adamsappel. Hierdie kenmerke is duidelik sigbaar wanneer die berg vanuit die ooste in 'n westelike rigting bekyk word. Mount Mansfield is een van die twee plekke in Vermont waar egte toendra uit die Ystydperk bewaar gebly het. 'n Paar akkers toendra kan op Camel's Hump net suid van die berg besigtig word, maar die toendra op die hoogste bergspits van Mount Mansfield beslaan 'n verdere 200 akkers of wat. Die berg dien as 'n ontspanningsgebied, maar word ook vir kommersiële doeleindes gebruik. Die bergspits huisves uitsaaitorings vir 'n aantal plaaslike radio- en televisiestasies. Mount Mansfield spog met talle voetslaanpaaie, waaronder die Long Trail, wat deur die hoofrantlyn loop. Daarnaas word die oostelike helling van Mount Mansfield deur die Stowe-bergoord vir sowel skisport as toerisme gebruik, met 'n tolpad vir motorvervoer.


Konjunktuur (of sakesiklus) is die term wat dui op die sogenaamde golfbewegings van 'n land se ekonomie. 'n Land se ekonomie is baie selde stabiel en word gekenmerk deur periodes van relatiewe voorspoed en teenspoed. In die ekonomie verwys konjunktuur na die verskynsel dat fases van voorspoed en depressie mekaar afwissel. Die eerste formele sakesiklusnavorsing is in die eerste helfte van die twintigste eeu deur Wesley Mitchell en Arthur Burns in die VSA onderneem. Die konjunktuurgolf word verdeel in verskillende fases wat mekaar opvolg. Kortliks is dit die volgende: Herlewing ná depressie. In hierdie fase is daar stygende voorspoed waarin alle ekonomiese faktore, soos indiensneming, lone, produksie, pryse, winste, verbruik en belegging, verbeter. Krisis aan die bopunt van voorspoed. Die voorspoedfase het nou sy maksimum bereik. Pryse is hoog; almal het werk en verdien goeie lone of salarisse of maak goeie winste. Dalende fase. Werkloosheid begin ontstaan, lone, pryse, en winste daal, produksie en verbruik neem af en beleggings verminder. Laagtepunt en depressie. Algehele ekonomiese probleme heers. Werkloosheid is algemeen, winste is gering, beleggings het omtrent verdwyn, en dié wat nog werk se salarisse en lone is maar karig.


Die Eed op die Kaatsbaan (Frans: Le serment du Jeu de paume) was 'n gebeurtenis tydens die Franse Rewolusie wat op 20 Junie 1789 in die Salle du Jeu de paume by Versailles plaasgevind het waarin die 577 afgevaardigdes van die Derde Stand van die State-Generaal van 1789 deelgeneem het. In opstand teen die Franse Koning Lodewyk XVI het hulle 'n gesamentlik plegtige eed afgelê waarvolgens hulle nie uitmekaar sou gaan voor 'n nuwe grondwet geskryf is nie. Die eed, wat geen wetlike gesag gehad het nie, was simbolies baie belangrik. Aan die begin van die Franse Rewolusie het 'n konfrontasie tussen die verteenwoordigers van die Derde Stand aan die eenkant en die Koning en die bevoorregte klasse aan die anderkant ontstaan. Die eerste vergadering van die State-Generaal sedert 1614 het geweldige hoop onder die middelklas laat opvlam oor die idees van Die Verligting. Hulle het gehoop dat groot hervormings sou plaasvind wat hulle toegang sou gee tot die moontlikheid tot nasionale soewereiniteit, 'n einde aan die ou klasse stelsel (société d’ordres), gelykheid in toegang tot werksgeleenthede in die openbare sektor, groot vryhede en geregtelike waarborge.


Erwin Huber (* 26 Julie 1946 in Reisbach) is 'n Duitse politikus van die Christelike Sosiale Unie (CSU), die Christen-Demokratiese Unie se bondgenoot in die staat Beiere. Hy was van 2005 tot 2007 in die Beierse staatsministerie werksaam vir die departemente van ekonomie, infrastruktuur, verkeer en tegnologie. In Oktober 2007 het die ministerpresident Günther Beckstein (die opvolger van Edmund Stoiber) hom tot die Beierse Staatsminister vir Finansies bevorder. Op 29 September 2007 is hy as CSU-voorsitter (partyvoorsitter) verkies.


Suid-Afrika is 'n demokratiese, maar ook 'n een party beheerde staat met die African National Congress aan die bewind. Sien ook Suid-Afrikaanse algemene verkiesing van 2019 Partye wat as nasionale partye geregistreer is by die Onafhanklike Verkiesingskommissie: Partye wat deur die Onafhanklike Verkiesingskommissie gederegistreer is: Christen Front Justice Party The Real Congress Unemployed People’s Party United Democratic Civic Organisation Afrikaner Volksparty (AVP) Alliance for Democracy and Prosperity Alliance of Free Democrats Boere Separatiste Boere-Vryheidsbeweging Black People's Convention Cape People's Congress Christen Party Communist Party of South Africa (Marxist-Leninist) Democratic Socialist Movement (CWI) Economic Freedom Movement Employment Movement of South Africa Federation of Democrats Herstigte Nasionale Party 1969/ Independent African Movement Izwi Lethu Party Moderate Independent Party Nasionale Aksie Nasionale Alliansie New Labour Party (NLP) New Vision Party Orde Boerevolk Pro-death Penalty Party The Organisation Party Sindawonye Progressive Party United Party of South Africa Universal Party Workers Organization for Socialist Action A Party Afrikaner Eenheidsbeweging (AEB) Afrikanerparty (AP) African Political Organisation (APO) Arbeidersparty 1910 tot ~1958 Demokratiese Party Demokratiese Party (1973) 1973 tot 1977 Dominiumparty 1934 tot 1947 Federale Alliansie Federale Party (FP) Federale Vryheidsparty (FVP) 2012 tot 2013 Konserwatiewe Party 1982 tot 2000 Liberale Party 1953 tot 1968 Nasionale Konserwatiewe Party 1954 tot 1957 Nasionale Party 1914 tot 1997 Nasionale Unie 1962 Nuwe Nasionale Party 1996 tot 2005 Nuwe Republiek Party 1977 tot 1988 Onafhanklike Demokrate Smelt saam met DA in 2014 Progressiewe Federale Party 1959/ Progressiewe Party 1959 tot 1976 Progressiewe Reformiste Party 1976 tot 1977 Reformiste Party 1975 Suid-Afrikaanse Party 1911 tot 1934, 1947 tot 1948 en 1977 tot 1980 Unionisteparty 1910 tot 1921 United Democratic Front Verenigde Federale Party 1953 tot ~1954 Verenigde Party 1934 tot 1977 (en) "ANC wen 249 seats".


MPEG-2 Oudio Laag 3 (mp3PRO), (engels: MPEG-2 Audio Layer 3) is die nuwe formaat, wat 'n konsekwente verdere ontwikkeling meegebring het en omtrent 50% dataspasie benodig vir dieselfde kwaliteit gehalte en terugkompatiebel is. Dit beteken dat mp3PRO lêers sonder probleme deur ouer produkte wat slegs die gewone (oorspronklike) MP3-formaat ondersteun teruggespeel kan word. Indien 'n mp3PRO-lêer ook deur 'n mp3PRO afspeler teruggespeel word, sal dit die volle spektrum klank bied wat heelwat beter is as die MP3-standaard. Dit is ook 'n stroomformaat (streaming format). Thomson mp3PRO Opnemer/Speler Geargiveer 2 November 2007 op Wayback Machine mp3PRO-sone Thomson mp3PRO Opnemer/Speler Geargiveer 5 Maart 2016 op Wayback Machine Offisiële mp3PRO-Webwerf met produkinligting Freeware-mp3PRO-Player (V1.4.0) (insl. omsitter (converter) WAV-formaat <-> 64-kbps-mp3PRO) en ook mp3PRO-Plugin vir WinAMP en XMMS Coding Technologies Geargiveer 9 Mei 2008 op Wayback Machine Kodering tegnologie


Troyes [tʁwa] is die hoofstad (prefektuur) van die Franse département Aube in die administratiewe gewes Grand Est met 'n oppervlakte van 13,2 vierkante kilometer en 60 958 inwoners (1999). Troyes is die sentrum van die agglomerasie Communauté d'agglomération Troyenne (CAT) met 'n totale bevolking van 130 000 mense. Troyes was oorspronklik die hoofstad van die Keltiese Trikasse en is deur die Romeine Augustobona Tricassium genoem. In die 4de eeu het die stad die setel van 'n biskop geword. In 451 het die Slag op die Katalauniese Velde (Latyns: Campus Mauriacus) tussen Attila en die Romeinse veldheer Aëtius wes van Troyes plaasgevind. Die stad is in 483 deur die Franke ingeneem en was vanaf die Karolingiese tydperk die setel van 'n graaf. In die laat 9de eeu het Troyes 'n besitting van die hertogdom Boergondië geword, maar is nog steeds deur die plaaslike grawe geregeer wat as hertoglike leenmanne gedien het. In die 10de eeu was Troyes die administratiewe, kulturele en ekonomiese sentrum van die graafskap Troyes, 'n besitting van die Karolingiese grawe van Vermandois, en later ook die hoofstad van die historiese landskap Champagne nadat graaf Thibaut IV van Blois Troyes tot sy hoofstad verklaar het.


Roma Shane Ryan (gebore in Belfast, Noord-Ierland) is 'n skryfster, digter en liriekeskryfster en woon tans in Artane, Dublin, Ierland, met haar eggenoot Nicky Ryan. Ryan is die primêre liriekeskryfster vir die sanger Enya. Enya het eens erken dat Roma Ryan só 'n noodsaaklike rol in die produksie van haar musiek speel dat sy as kunstenaar nie sonder haar sou kon bestaan nie. Ryan se lirieke vir Enya het al Grammy-toekennings ontvang, en die snit May It Be vir die The Lord of the Rings rolprenttrilogie|The Lord of the Rings-rolprent The Fellowship of the Ring is vir 'n Oscar genomineer. Haar lirieke kan gehoor word in rolprente soos The Frog Prince (1984), Green Card (1990), L.A. Story (1991), Toys (1992), Cry, the Beloved Country (1995), en Reisei to jônetsu no aida (2001), almal rolprente waarin Enya se musiek gebruik word. In 2005 het Ryan 'n nuwe taal genaamd Loxian vir Enya se album Amarantine ontwikkel. Die taal is deur J.R.R. Tolkien se Feëtaal geïnspireer.


Geraas is 'n lawaai, gedreun en enige klank wat onwelkom, ondraaglik en verontrustend is. Geraas word deur mense en diere se gehoorsintuie, die ore, waargeneem. Uitermatige geraas kan die ore beseer of selfs permanent beskadig. Mense wat geraas maak of veroorsaak, soos deur musiek te hard te speel, kan vir rusverstoring ('n strafbare wetsoortreding) aangekla word. Sulke persone kan by die plaaslike owerhede aangegee word. In Pretoria, as voorbeeld, word die regulasies oor geraasbeheer deur die metropolisie toegepas. 'n Knaldemper kan gebruik word om die geraas van motorvoertuie en motorfietse te demp. Witgeraas word soms doelbewus in geboue uitgesaai om die waargenome geraas van die kantoor uit te doof. Data (inligting) wat geen betekenis het nie word ook soms as geraas beskryf. Geraas het in so mate toegeneem dat daar tereg gepraat kan word van geraasbesoedeling, omdat dit, soos by lug-, water- en bodembesoedeling, definitief 'n nadelige uitwerking op die mens sowel as die dier het. Dit belemmer nie alleen die konsentrasievermoë nie, maar kan so erg wees dat geluid as 'n fisieke pyn ervaar word.


Isabelle Boulay (gebore 6 Julie 1972 in Gaspésie, Quebec) is 'n Kanadese sanger van popmusiek. As kind het sy geluister na haar ouers se albums van Gilles Vigneault en Félix Leclerc terwyl sy gedroom het van haar eie toekoms op die verhoog. Teen die einde van die 1980's was Isabelle 'n kunsstudent in die stad Québec waar sy haar passie vir die digkuns verken het. Sy het so veel as moontlik opgetree en was 'n groot treffer op die Festival de la chanson de Petite-Vallée waar sy deelgeneem het aan die sangfees nadat haar vriende, sonder haar medewete, haar ingeskryf het. Bemoedig deur haar wen optrede het Isabelle ook die prys vir die beste opvoering gewen tydens die Festival de la chanson de Granby vir haar weergawes van Jacques Brel se Amsterdam en ook Dan Bigras en Gilbert Langevin se Naufrage. In 1995 het Isabelle haar groot deurbraak gemaak toe sy deur geluk die beroemde Quebecse liriekskrywer Luc Plamondon ontmoet het. Sy is die rol van die mitiese Marie-Jeanne in die musikale produksie Starmamia aangebied en het gehore aand-na-aand op hul voet gehad met haar sang.


Saterdag is die weeksdag tussen Vrydag en Sondag. Die naam is uniek tussen al die ander dagname, omdat dit afkomstig is van die Romeinse god Saturnus, terwyl die ander ses afkomstig van Saksiese gode is. Die naam beteken "Saturnus se dag". Tradisioneel vanaf antieke Jode is Saterdag die laaste dag van die week, en is steeds standaard in die Verenigde State van Amerika en die Verenigde Koninkryk, alhoewel moderne Europa deesdae Saterdag as die sesde (tweede-laaste) dag van die week sien - hierdie konvensie is geformaliseer deur ISO 8601. In antieke Joodse tradisie is Saterdag die sabbat. Baie tale ontbreek aparte woorde vir "Saterdag" en "sabbat": Oosters Ortodokse kerke onderskei tussen die sabbat (Saterdag) en die Here se dag (Sondag), en Rooms-Katolieke Kerke plaas só min klem op die onderskeid dat die meeste onder hulle die Protestantse gebruik—ten minste in omgangstaal—volg deur Sondag die sabbat te noem. In Skandinawiese lande word Saterdag "Lördag" of "Löverdag" genoem, wat afgelei is van die woord "laugr" wat "bad" beteken.


Die Nasionale Taaldiens ("NTD") van Suid-Afrika bevorder en fasiliteer kommunikasie tussen tale. In ooreenstemming met die taalvereistes van die Grondwet bestuur die NTD die taaldiversiteit van die samelewing van die land en is hy verantwoordelik vir die benutting van al die tale van ons mense deur beleidsmaatreëls in werking te stel wat gemik is op die bevordering van die gebruik van al hierdie tale, ook van die tale wat histories afgeskeep is. Die kern van die NTD se werksaamhede is om aan die taalvereistes van die Suid-Afrikaanse Grondwet te voldoen deur 'n vertaal- en nasiendiens in al die amptelike te verskaf ten einde kommunikasie oor tale heen te fasiliteer en te bevorder, en deur taaldiversiteit deur middel van taalbeplannings- en terminologieprojekte te bestuur. Die NTD fungeer as die regering se professionele taalsteunstelsel deur amptelike dokumente in al die amptelike tale te vertaal. Die terminologiediens van die NTD verleen hulp met die ontwikkeling en modernisering van die tegniese woordeskat van die amptelike tale. Die taalbeplanningswerksaamhede omvat die advisering van die regering oor die ontwikkeling van taalbeleid en oor implementeringstrategieë.


Die woord golf kan verwys na: die fisiese verskynsel; seegolwe behandel spesifiek golwe ter see 'n baai; verwys na landhoofde en baaie vir meer omtrent die onderwerp. 'n Modelreeks deur die motorvervaardiger Volkswagen vervaardig. Een van die letterkodes van die NAVO spelalfabet Die aanvaarde Afrikaanse spelling van die balsport is gholf.


Tervuren (ou spelling: Tervueren) is 'n munisipaliteit in die Nederlandstalige Belgiese provinsie Vlaams-Brabant met 'n oppervlak van 32,92 vierkante kilometer en sowat 21 000 inwoners (2011). Tervuren is een van die welvarendste plekke in België. Die Tervurenlaan, wat die stad met Brussel verbind, is in opdrag van koning Leopold II ter geleentheid van die wêreldtentoonstelling van die jaar 1897 gebou. Mense het Tervuren eeue lank as die historiese stad "Fura" beskou, waar die heilige Hubertus in 727 oorlede is. Daar is egter geen historiese bewyse wat hierdie stelling steun nie. 'n Dokument, wat uit die jaar 1213 dateer, verwys na die eerste versterking, wat deur Hendrik I, hertog van Brabant, opgerig is. Hierdie gebou, wat oorspronklik van hout opgerig is, word later tot die kasteel van Tervuren uitgebou. In die 14de en 15de eeu is dit die residensie van die Brabantse hertoë. Die kasteel is in 1782 verniel. Die tremlyn 44, wat Brussel met Tervuren verbind, en die Koninklike Museum vir Sentraal-Afrika het albei danksy die inisiatief van koning Leopold II tot stand gekom.


Bultfontein is 'n dorp in die Vrystaatprovinsie van Suid-Afrika, 97 km noord van Bloemfontein. Die dorp is in 1874 gestig. Die dorp het sy ontstaan te danke aan 'n sterk fontein, wat op die bult ontspring het. Dit was eers deel van die plaas Kameeldorings. Boesmans, Voortrekkers en wilde diere het by die bron kom water drink. Bultfontein se fonteinarea is omskep in 'n park genaamd Parabaai. Die park het sy ontstaan te danke gehad aan ene Gerrit Viljoen (1893-1968), wie se idee dit was om die park te stig en te ontwikkel. Bultfontein is ryk aan geskiedenis, naamlik: Die Tweede Vryheidsoorlog, vliegveld en die Boesmans. In die dorp se ou begraafplaas is Engelse soldate begrawe, wat tydens die oorlog gesneuwel het. Die vliegveld is deur D.J. Viljoen, seun van Gerrit Viljoen, en ander vennote soos Sannie Bekker ontwikkel. Bultfontein beskik oor groot neerslae goud en diamante. Myne sou op die dorp gestig word, maar het nooit 'n werklikheid geword nie. Die plaas Bultfontein het eers aan Andrew Murray behoort, voor dit 'n dorp geword het.


Trier is 'n stad in die Duitse deelstaat Rynland-Palts. Die stad het 106 284 inwoners in 2011 gehad en 'n oppervlakte van 117,13 km². Trier lê teen die Moeselrivier. Die Romeinse monumente van Trier, die Katedraal van St. Peter en die Kerk van Ons Dame is in 1986 deur UNESCO as wêrelderfenisgebied gelys. Augusta Treverorum Porta Nigra (de) destatis.de: Bevölkerung der Gemeinden am 31. Dezember 2014 Geargiveer 6 Maart 2016 op Wayback Machine Wikimedia Commons het meer media in die kategorie Trier. (de) Amptelike webwerf (en) (fr) Amptelike UNESCO bladsy


Dierkunde is die wetenskaplike bestudering van lewende diere. Dit vorm deel van biologie. Dierelewe word in groepe genaamd filums ingedeel, waarvan daar ten minste 30 is. 'n Dierkundige is 'n persoon wat lewende diere bestudeer. Hulle kan in laboratoriums werk, of veldwerk doen, byvoorbeeld deur afgeleë kamera's aan te wend. Hulle gebruik diverse metodes om die struktuur, funksie, ekologie en evolusie van diere te dokumenteer. Die struktuur word ontleed deur disseksie en mikroskopiese analise. Funksie word ondersoek deur observasie en eksperimente. Dierkundiges word onder andere deur universiteite, museums en dieretuine aangestel. Paleontologie voorsien inligting oor uitgestorwe spesies. Wikimedia Commons het meer media in die kategorie Dierkunde. Wikiwoordeboek het 'n inskrywing vir dierkunde. Hierdie artikel is ’n saadjie. Voel vry om Wikipedia te help deur dit uit te brei.


Die spysverteringstelsel is die orgaanstelsel van 'n liggaam waar voedselsoorte soos koolhidrate, vette en proteïene afgebreek en verteer word voordat dit deur die dermkanaal geabsorbeer kan word. Vertering is die afbreek van voedsel tot kleiner en oplosbare voedseldeeltjies sodat dit deur selle gebruik kan word. Vertering word op twee maniere bewerkstellig: meganies en chemies. Alle diere en die mens moet die organiese stowwe wat hulle nodig het, in die vorm van voedsel opneem. Tydens die spysverteringsprosesse word die voedsel met behulp van ensieme verteer, dit wil sê afgebreek tot sulke klein eenhede (brokstukkies) dat dit deur die liggaam opgeneem kan word. Die spysverteringsensieme van hoër diere is in die holte (lumen) van die spysverteringskanaal werksaam (dus buite diesel), terwyl by eensellige organismes vertering in die sel self plaasvind. Alle afbraakreaksies van voedselmolekules is hidrolitiese splitsings, dit wil sê splitsing of opbreking onder invloed van water. Suikers (polisakkariede) word op hierdie manier afgebreek tot monosakkariede, proteïene (polipeptiede) tot aminosure en vette tot vetsure en gliserol. Sellulose, 'n belangrike komponent van plantaardige voedsel, kan deur die meeste diere nie afgebreek word nie omdat hulle nie die nodige ensieme besit nie.


Die dorp Cradock in die Suid-Afrikaanse provinsie Oos-Kaap lê in een van die land se belangrikste skaapteelgebiede, die Groot-Visriviervallei. Die omgewing is uiters geskik vir die landbou en lewer danksy 'n milde klimaat en genoegsame reënval onder meer lusern en melkprodukte op. Die huidige bevolking word op 36 760 geraam. Cradock word na die Vierde Grensoorlogvan die jaar 1812 deur sir John Cradock gestig en dien as 'n militêre voorpos van die oostelike Kaapkolonie. Die dorp is op die plaas Buffelskloof gestig en in 1814 as dorpsgebied geproklameer. Die Nederduitse Gereformeerde kerkgebou van Cradock is 'n taamlik presiese replika van St. Martins-in-the-Field in Londen. Ander besienswaardighede is die Karoo Minerale Spa, die Schreiner Huis en die Karootuin met 'n groot aantal inheemse vetplante. Vir hoofartikel, sien NG gemeente Cradock Min is bekend oor die stigting van hierdie 11de oudste NG gemeente in Suid-Afrika, omdat die eerste notuleboek van die gemeente op onverklaarbare wyse weggeraak het. Dit is wel bekend dat ds. John Evans die eerste leraar was. Hy is in 1818 bevestig en na 'n dienstydperk van vyf jaar in die amp oorlede.


George Ivanovitch Gurdjieff (1866? - 1949) was 'n Grieks-Russies-Armeense mistieke en spirituele onderwyser wat die aandag getrek het met sy leer van heilige danse. Gurdjieff se bydrae word gereeld beskryf in boeke van esoteriese aard, of waar die geskiedenis van okkultisme in oënskou geneem word. Gurdjieff som sy eie lewe grootliks op in sy boek: "Meeting with remarkable men". In hierdie boek vertel Gurdjieff van sy lewens- en reiservarings deur woestyne en hoe hy gesoek het na ware insig as lid van 'n groepering wat hulself "Soekers na die waarheid" genoem het. Gurdjieff beweer dat hy in kontak gekom het met 'n esoteriese skool, wat die geheime waarhede aan hom oorgedra het. Hy het op sy beurt hierdie geheime ontbloot aan die mense wat sy studente geword het. Daar is egter geen bevestiging gevind van 'n skool soos deur Gurjieff voorgehou is nie. Alhoewel Gurdjieff se lewe heelwat teenstrydighede bevat, bly daar geen twyfel dat hy aansienlike invloed op vername mense van sy tyd gehad het nie. Gurdjieff se lewe word gekenmerk deur tye waar hy mense doelbewus bedrieg het vir sy eie oorlewing, tot tye waar honderde volgelinge deur sy inisiatiewe gevoed is.


In Okkultisme is waarsêery 'n metodiek om verborge inligting te verkry oor 'n huidige of toekomstige situasie. [verwysing benodig] Waarsêery is 'n soeke na 'n dieper liggende waarheid wat binne 'n bepaalde situasie gevind kan word. Waarsêery maak gebruik van simboliek om 'n ruimte te skep waarin die rasionele bewussyn in gesprek kan tree met intuitiewe onderbewussyn van die mens. Waarsêery poog dus om die lineêre denkprosesses van beredenering te laat vervloei met tydlose stelsel denke deur simboliese konteks te verskaf. Hierdie simboliese konteks is gegrond op die beginsel van sinchronisme waarvolgens gebeure in dieselfde moment betekenisvolle vergelykbaarheid het. 'n Belangrike element in enige waarsêery is dat 'n duidelike vraag geformuleer moet word wat beantwoord moet word deur die waarsêery. Die formulering van 'n vraag is normaalweg reeds deel van die proses om sin te maak uit die waarsêery. In teenstelling met algemene opvattings is waarsêery nie 'n presiese wetenskap wat die toekoms voorspel nie. Die toekoms word in waarsêery beskou as 'n veranderlike wat beïnvloed kan word deur die insig wat die vraagsteller kry. Die inligting wat verkry word deur waarsêery verskaf waarskuwings, aanbevelings en verwagtinge wat die vraagsteller voorberei vir die toekoms.


Die Alpes-Maritimes (06) is 'n Franse département aan die Middellandse See. Sy prefektuur (hoofstad) is Nice, sy onderprefekture Grasse. Die webwerf van die Prefektuur Die webwerf van die Conseil général Geargiveer 22 Januarie 2019 op Wayback Machine france-pub.com/Alpes-Maritimes http://france3-regions.francetvinfo.fr/provence-alpes-cote-d-azur/alpes-maritimes/nice/charles-ange-ginesy-est-nouveau-president-du-conseil-departemental-alpes-maritimes-1328555.html


Marzjana, Morana, Marzanna, Mara, Murava, Moréna of Morena is ’n Slawiese godin. Haar presiese funksie is onduidelik. Daar word meestal geglo sy is ’n godin van die oes en van towery. Haar verhouding met Mara, die godin van die dood, is onduidelik; volgens sommige bronne is hulle dieselfde godin. In die laat Middeleeue het sy in Tsjeggiese bronne ’n godin van die winter en van die dood geword. Haar naam is gebaseer op die Slawiese stam mor, wat gebruik word in woorde soos "verwarring", "gevaar", "nagmerrie", "dood" en "pes". Marzjana se rituele het waarskynlik tot in die Christelike tye oorleef as Maslenitsa, ’n fees van ses of sewe dae wat vroeg in Maart gevier word. Tydens die eerste vyf of ses dae van Maslenitsa word plat blini voorgesit wat glo die Son simboliseer. Op die laaste dag word strooipoppe, wat die winter voorstel, gemaak en aan die brand gesteek of soms "verdrink". Die "verbranding van Morena" is ’n tradisionele volksfees in Slowakye en Tsjeggië.


Kaap Arkona is 'n steil rotswand op die skiereiland Wittow in die noorde van die Duitse eiland Rügen (deelstaat Mecklenburg-Voorpommere). Die rotswand op 'n hoogte van 45 meter bestaan hoofsaaklik uit krytrotse en mergel (onsuiwer kalksteen). Die kaap staan bekend vir sy dramatiese vorm wat sowel vanuit die eiland asook vanuit see besigtig kan word. Vanweë sy geologiese struktuur en weersinvloede brokkel steeds weer groot dele van die rotswand af. Groot gedeeltes van die Middeleeuse Slawiese tempelplein van Kaap Arkona het sodoende verlore gegaan. In 1927 is 'n Duitse luukse passasiersskip, die Cap Arcona, na hierdie rotswand vernoem. Kaap Arkona is vandag 'n monument wat saam met die vissersdorp Vitt deel uitmaak van die munisipaliteit Putgarten en is met jaarliks sowat 800 000 besoekers een van die gewildste toeristebestemmings op Rügen. Naas die historiese Slawiese Jaromarsburg is daar twee vuurtorings, 'n peiltoring, twee militêre bunkers en 'n aantal toeristefasiliteite soos restourante, kroeë en aandenkingswinkels by die kaap. Dikwels word na Kaap Arkona as die "mees noordelike punt van Rügen" verwys, alhoewel hierdie bynaam in geografiese opsig nie heeltemal juis is.


Zonderwater krygsgevangenekamp was 'n kryggevangenekamp naby Cullinan waar 'n groot aantal Italiaanse krygsgevangenes tussen 1941 en 1947 aangehou is. Die krygsgevangenes is tydens die Tweede Wêreldoorlog uit Noord-Afrika na Suid-Afrika gestuur. Die eerste bevelvoerder van die kamp was Kolonel Rennie. Hy is egter deur Kolonel De Wet vervang. De Wet het te staan gekom teen verveelde en desperate gevangenes wat probeer ontsnap het deur tonnels te grawe. Die langste van die tonnels was 11 voet diep en 90 voet onder die grond. Hoewel gevangenes in terme van die Geneefse Konvensie betaal moes word is dit met sigarette gedoen. In 1942 het ene Dr. Diogo uit Brasilië die kamp inspekteer. Sy bevindinge was nie gunstig nie en moraal in die kamp was laag. De Wet is deur Kolonel HF Prinsloo vervang wat uiteindelik van 1943 tot 1947 in bevel gebly het en in Suid-Afrika en in die buiteland, insluitend in Italië, geloof sou word vir die manier waarop hy die kamp bestuur het. Prinsloo het die gevangenes se moraal en selfbeeld opgebou deur pieknieks te reël, die gevangenes soos volwasse mans te behandel, verbeteringe aan geboue aan te rig, besoek deur die Aartsbiskop toe te laat en daaglikse oefeninge te reël.


Pierre Amine Gemayel (Arabies: بيار أمين الجميل; Beiroet, 24 September 1972 - Beiroet, 21 November 2006) was 'n Libanese Falangistiese minister in die regering van premier Fouad Siniora. Gemayel was teen Siriese inmenging in Libanon gekant. Hy word naby Beiroet doodgeskiet toe sy kar deur ’n Christelike woonbuurt gery het. Beeld 21 Nov 2006 - VSA beskou sluipmoord op Libanese minister as terreur[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Die Hebreeuse letterkombinasie יהוה (jod-hé-waw-hé (JHWH, van regs na links gelees) is in die Tanag die Naam van God. Hierdie letterkombinasie word ook wel tetragrammaton (τετραγράμματον) genoem, dis Grieks vir 'vier letters'. Jode sê amper nooit die naam JHWH nie, dis uit respek vir die heiligheid van God of omdat die uitspraak onbekend is vir die spreker. Pleks daarvan word die volgende name vir God gehanteer: Adonai – my Here; hierdie naam word gehanteer by formele lesings (in gebede ens.) Elohiem of in daagliks gebruik Elokiem Hakadosj Baroeg Hoe – Die Heilige, Geseënd is Hy (veral by die joods-ortodokse gemeenskap) Hasjem – die Naam; mees gebruikte naam in die daaglikse taal El(i) – die eers bekende naam Adosjem Sjaddaj JHWH Tsevaot – HERE van die heerskare – HERE van die hemelse magte Jah Eljon Sjalom Sjechina Ehije Asjer Ehije God, net soos andere dit sê. Gelowige Jode skryf die laaste naam meestal sonder 'o' omdat ook hierdie naam (in geskrewe taal), uit respek nie uitgespreek mag word nie.


Melasse (afgelei van die Latynse melaceres "heuningagtig" en die Franse en Spaanse miel, "heuning") is 'n stroopagtige, donkerbruin neweproduk, wat by die produksie van tafelsuiker uit suikerriet of suikerbeet ontstaan sodra die suiker begin kristalliseer. Melasse bevat nog sowat vyftig persent suiker en baie vitamienes en mineraalstowwe. Dit is egter ingevolge sy ander bestanddele as 'n onbewerkte produk nie geskik vir menslike verbruik nie, en sy suiker kan ook nie meer kristalliseer nie. As 'n waardevolle energiebron dien dit as veevoer vir byvoorbeeld herkouers. In die loop van die 16de eeu is melasse met water vermeng om dit te laat gis en uiteindelik alkohol te distilleer. Die melasse-distillaat is aanvanklik nog onsuiwer; tog slaag Facundo Bacardi daarin om met 'n meer gesofistikeerde distillasiemetode melasse van suikerriet as die basisproduk van rum te gebruik. Daarnaas word melasse gebruik vir die produksie van stroop en sojasous, as 'n soet bestanddeel van die Amerikaanse en Karibiese kookkuns en as basisproduk vir gis, glutamiensuur ('n voorproduk van die mononatriumglutamaatproduksie), sitroensuur en shisha-tabak.


'n Abakus is 'n rekenkundige toestel, dikwels saamgestel as 'n houtraam met krale wat op drade gly. Dit was in gebruik eeue voor die aanvaarding van die geskrewe Hindoe-Arabiese numeriese stelsel en word steeds algemeen gebruik deur handelaars en klerke in China en elders. Alhoewel die ontwerp van die abakus dikwels toegeskryf word aan die Chinese, blyk dit dat die abakus omstreeks 2400 v.C. deur die Babiloniërs uitgevind is. Die eerste abakus was baie waarskynlik gebaseer op 'n plat klip bedek met sand of stof. Lyne is in die sand getrek en klippies is gebruik om te help met berekenings. 'n Verskeidenheid van abakusse is op hierdie beginsel ontwikkel. Die gewildste is gebaseer op die twee-vyfdelige stelsel, en gebruik 'n kombinasie van twee basisse (basis-2 en basis-5) om desimale getalle te verteenwoordig. Die gebruik van die woord abakus dateer terug na voor 1387 toe 'n Middel Engelse geskrif die woord uit Latyn geleen het om 'n sandbord-abakus te beskryf. Die Latynse woord het van abakos gekom, die Griekse genitiewe vorm van abax ("bereken-tabel").


'n Beskermheilige, in Nederlands en Vlaams ook patroon of patrones genoem, is in die Rooms-Katolieke Kerk 'n heilige of 'n engel wat beskou en vereer word as beskermer van 'n stad, land, kerk, gilde, beroepsgroep of individu. Die beskermheilige kan in geval van siekte of ander nood aangeroep word. Dit kan ook die heilige wees wie se naam 'n mens (veral vir katolieke) by doop ontvang. Isidorus van Sevilla is die beskermheilige van die Internet, H. Cyrillus en H. Methodius, beskermheiliges van die Europa, die Heilige Josef is die beskermheilige van België, Sint George (ook soms Sint Joris genoem) is die beskermheilige van Engeland, Sint Patrick dié van Ierland, Sint-Hubertus van die jag, Sint Maarten van die stad Utrecht in Nederland, Sint Nicolaas van seelui en ook van Amsterdam en van Rusland, Sint-Christoffel is die beskermheilige van reisigers. Wikiwoordeboek het 'n inskrywing vir beskermheilige.


Koerland was 'n klein hertogdom onder die rivier Daugava in die huidige Letland. Dit het aan Lyfland en Litaue gegrens. In Koerland se gloriedae bekom die hertogdom die volgende kolonies: Die westelike deel van die eiland Tobago (die ooste was 'n kolonie van Nederland wat later ook die westelike deel verower het) in die periode 1652-1655 Die eiland Sint-Andreas in die monding van die Gambiërivier in die periode 1651-1655 Toe Swede tydens die uitbreek van die Sweeds-Poolse oorlog Koerland binneval en die hertog Jacob Kettler gevange neem verloor Koerland sy kolonies aan Die Republiek van die Sewe Verenigde Nederlande. Aan die einde van die oorlog het Koerland tevergeefs probeer om die eiland Tobago weer terug te kry.


Jukskei is 'n spansport wat inheems aan Suid-Afrika is en word deur mans, vrouens en kinders gespeel. Die spel is 'n somersport en word deur twee spanne van vier spelers elk met twee rubber- of houtskeie gespeel wat tussen 11 en 16 meter na 'n houtpen in 'n sandput gegooi word. Sedert die ontstaan van jukskei het dit ontwikkel tot 'n sport wat 'n hoë mate van kundigheid en vaardigheid van die speler vereis. Die spel word vandag ook in Namibië, Zimbabwe en Amerika gespeel. In die dae toe die eerste wit setlaars Suid-Afrika ingetrek het, was hulle afhanklik van transportryers vir voorraad. Die transportryers het met hulle ossewaens van die Kaaplandse kus na die binneland gereis en op uitspanplekke op hulle transportroetes gestop sodat die diere kon wei en hulle kon ontspan na 'n lang tog. In hierdie tyd was soortgelyke speletjies soos kegelspel en ringgooi gewild in Suid-Afrika en Europa en alhoewel daar gespekuleer word dat 'n vorm van jukskei reeds voor dié tyd aan die Kaap gespeel is, was dit die transportryers wat jukskei in sy herkenbare basiese vorm geskep het.


Gougheiland (ook bekend as Gonçalo Alvares) is 'n vulkaniese eiland wat uit die Suid-Atlantiese Oseaan rys tot 'n hoogte van 900 meter (2950 voet) bo seespieël en 'n benaderde oppervlakte van 65 km² (25 myl²). Dit sluit klein satellieteilande en rotse soos Suidweseiland, Saaleiland (suid), Tristianarots, Isoldarots (wes), Ronde-eiland, Kegeleiland, Lot se Vrou, Kerkrots (noord), Pikkewyneiland (noordoos), en Die Admirale (oos) in. Dit is 'n afgeleë en eensame plek, omtrent 350 km (220 myl) suidoos van ander eilande in die Tristan da Cunha-groep, 2700 km (1700 myl) van Kaapstad, en meer as 3200 km (2000 myl) van die naaste punt van Suid-Amerika. Dit is 'n besitting van die Verenigde Koninkryk en die enigste inwoners is die bemanning van 'n weerstasie wat Suid-Afrika konstant sedert 1956 instand hou. Die eiland is vernoem na Charles Gough, wat dit na bewering in 1731 (her)ontdek het. Die Gough- en Inaccessible-eilande is in 1995 deur UNESCO as wêrelderfenisgebied gelys.


Arizona (Engels: State of Arizona) is 'n deelstaat in die suidweste van die Verenigde State van Amerika. Die hoofstad en grootste nedersetting hiervan is Phoenix. As gevolg van grootskaalse binnelandse migrasie en immigrasie (veral uit Meksiko en ander Spaanssprekende lande) het die Metropolitaanse Gebied van Groter Phoenix, ook bekend as Valley of the Sun, tot die vyfde grootste stedelike agglomerasie in die Verenigde State gegroei. Sedert 2000 het meer as 'n miljoen nuwe aankomelinge hulle in die gebied gevestig, waarby oorspronklike migrasiepatrone ingrypend verander het. Oorspronklik 'n gewilde bestemming vir afgetredenes uit noordelike deelstate, is Phoenix intussen 'n trekpleister vir jonger migrante en het die persentasie inwoners ouer as 65 jaar tot sowat elf persent gedaal. Groter Phoenix huisves sowat die helfte van Arizona se bevolking. Arizona het 'n oppervlakte van 295 254 vierkante kilometer en 'n bevolking van 7,3 miljoen. Dit word in die noorde deur Utah, in die ooste deur Nieu-Meksiko, in die suide deur Meksiko (deelstate: Sonora en Baja California), en in die weste deur Nevada en Kalifornië begrens. Arizona is bekend vir sy woestynklimaat met warm somers en gematigde winters.


Pieter Johannes (Piet) Potgieter (24 Desember 1822–6 November 1854) was 'n Voortrekkerleier. Potgieter was die tweede seun en sesde kind van Andries Hendrik Potgieter. Hy is in 1852 (in opvolging van sy vader) as kommandant-generaal van die Zuid-Afrikaansche Republiek aangestel. Die dorp Potgietersrus (letterlik Potgieter se laaste rusplek) was vroeër na hom vernoem. In 1854 is veldkornet Hermanus Potgieter, broer van Andries Hendrik Potgieter en oom van kommandant-generaal Piet Potgieter aangeval en vermoor nadat 'n poging om met die Ndebele hoofman, Kgosi Mokopane (Makapan), te onderhandel skeefgeloop het. Piet Potgieter was hewig ontsteld en het met 150 man na Mokopane se kraal opgetrek om Mokopane aan te val. Sy kommando is aangevul deur Marthinus Wessel Pretorius, die Engelse William Hartley en 'n ene dr. Wey van Smithfield, Vrystaat. Mokopane en sy mense is verdryf en het in die Mokopaangrotte gaan skuiling soek. Die boere het hulle van water en kos afgesny en enigiemand wat probeer uitkom het summier geskiet. 'n Skoot uit die grotte het egter vir Potgieter getref waar hy langs Paul Kruger gestaan het, en hy is op slag dood.


Audrey Blignault (1916–2008) was ’n Afrikaanse skrywer en joernalis wat veral bekend is vir haar sketse, essays en kortverhale. In die 1940’s was die aanbieder van die destydse Vrouerubriek-radioprogram en sy het die leeskring-kultuur in Suid-Afrika gevestig. In 1961 is sy (vir haar bundels In klein maat: uit die dagboek van ’n vrou en Die vrolike lied) met die Eugène Marais-prys bekroon, en in 1965 met die W.A. Hofmeyr-prys vir Met ligter tred. Sy het die ATKV se Prestigetoekenning in 2000 vir haar uitstaande bydrae tot die Afrikaanse joernalistiek en literatuur ontvang. Audrey Bettie Swart is op 6 Julie 1916 op die plaas Heuningrug naby Bredasdorp gebore as die oudste kind van Johannes Jochemus Albertus Swart, prokureur en geruime tyd burgemeester van Bredasdorp, en Maria Kennedy, ’n Ierse musiekonderwyseres wat musiek studeer het onder professor Jannasch aan die Universiteit van Stellenbosch. Sy het ’n suster, Yvonne, en twee broers, Ken en Christopher. Haar moeder is Engels en haar vader Afrikaans en sy ondergaan haar skoolopleiding in Engels op Bredasdorp. Sy matrikuleer in 1933, waarna sy verder studeer aan die Universiteit van Stellenbosch.


Gobabis is 'n dorp in die ooste van Namibië en die hoofsetel van Omaheke met 'n geskatte inwonertal van 19,100. Die burgemeester is Sila Bezuidenhoudt. Die voortgesette groei van Gobabis is hoofsaaklik te danke aan goedere wat vervoer word vanaf Botswana se myne na die Namibiese hawe van Walvisbaai, asook die invoer van verbruikersgoedere deur Namibië vanuit Gauteng in Suid-Afrika. Die vervoerroete wat bekend staan as die Trans-Kalahari-Grootpad, wat Namibië met Suid-Afrika en Mosambiek verbind, loop deur Gobabis in die rigting van Botswana. Gobabis is aan die Namibiese Spoorweë verbind. Die passasierstrein tussen Windhoek en Gobabis loop nie meer nie, iets wat deur die betrokkenes as jammerte beskou word. Die dorp het twee hospitale, klinieke, banke en winkelsentrums. Die Legare-stadion is in die dorp geleë. Gobabis is die tuiste van die Hoërskool Wennie du Plessis wat tot onafhanklikheid 'n Afrikaansmediumskool was. Toe die regering bepaal dat Engels leerders se onderrigtaal van gr. 4 af moet vervang, het dié skool noodwendig Engels geword. Afrikaanse ouers het daarom planne in werking gestel vir 'n privaatskool wat uitgeloop het op die opening van die Gobabis Gimnasium in Januarie 2000 met 67 leerders van gr.


John Charles Manning (Pietermaritzburg, 1962 -) is 'n Suid-Afrikaanse plantkundige. Hy is sedert 1989 'n navorser in die Compton Herbarium van die Nasionale Botaniese Instituut van Suid-Afrika en het in die Suid-Afrikaanse Nasionale Biodiversiteitsinstituut van Kirstenbosch gewerk. Goldblatt, P & JC Manning. 1996. Reduction of Schizostylis (Iridaceae: Ixioideae) in Hesperantha Novon 6: 262-264 Goldblatt, P & JC Manning. Notes on the systematics & nomenclature of Tritonia (Iridaceae: Crocoideae). Bothalia 36: 2006 Goldblatt, P & JC Manning. Hyacinthaceae. Ornithogalum kirstenii sp. nov. (Albuca group: subgenus Falconera) from Western Cape, South Africa & new combinations in the group. Bothalia 36: 2006 Goldblatt, P & JC Manning. New species of Iridaceae from the Bokkeveld & the Hantam-Roggeveld centre of endemism, South Africa. Bothalia 36: 2006 Goldblatt, P & JC Manning. Asphodelaceae. A new species of Trachyandra section Trachyandra from Western Cape, South Africa. Bothalia 36:2006 Goldblatt, P & JC Manning. A systematic revision of the southern African genus Babiana (Iridaceae: Crocoideae). Strelitzia 2006 Goldblatt, P & JC Manning 2006.


Die Slag van Actium was 'n seeslag wat plaasgevind het op 2 September 31 v.C., naby die Romeinse kolonie Actium in antieke Griekeland. Die slag was deel van die Romeinse Burgeroorlog tussen Marcus Antonius en Octavianus (later Keiser Augustus, eerste keiser van die Romeinse Ryk). Die vloot van Octavianus is aangevoer deur Marcus Vipsanius Agrippa, en die vloot van Antonius is ondersteun deur die vloot van sy vrou, Kleopatra, die koningin van Egipte. Die slag is gewen deur Octavianus se magte en die datum word dikwels aangehaal as die begin van die Romeinse Ryk. Die twee kante van die seeslag het net buite die golf van Actium ontmoet, elk ongeveer 200 skepe sterk (totale aangehaal deur antieke bronne wat verskil oor die syfers). Antonius se swaar skepe het gepoog om naby die meer mobiele vaartuie van Octavianus te bly, ten einde hulle te verpletter met swaar artillerie. Die ligter skepe van Octavianus het egter suksesvol gebruik gemaak van ontwykingstaktieke. Die skepe van Kleopatra het skielik uit die seeslag onttrek en Antonius het ontvlug agter haar.


Henning Johannes Klopper, (17 Januarie 1895 – 20 November 1985) was voorsitter van die ATKV van die SAS&H, LV vir Vredefort en later ook speaker van die Unie-Volksraad. Henning Klopper is op 17 Januarie 1895 in Parys in die Oranje-Vrystaat gebore as die seun van Hendrik Belthasar Louis Klopper en Christina Catharina Johanna van Aswegen. Hy het sy skoolopleiding op Parys ontvang. Op 13 Maart 1911, toe hy sestien was, het hy by die Suid-Afrikaanse Spoorweë en Hawens (nou Transnet) aangesluit. Hy was ook ’n stigterslid en die eerste voorsitter (van 5 Junie 1918 tot 26 Junie 1926) van die Afrikaner Broederbond, wat op 5 Junie 1918 gestig is. Drie dae voor sy vyf-en-twintigste verjaardag, op 14 Januarie 1920, tree hy met mej. M.A.C. (Birdie) Naudé in die huwelik en daar word uit die huwelik twee seuns en drie dogters gebore. In die middel 1920's was Klopper die eerste welsynswerker wat op versoek van Mabel Jansen Natal toe gekom het om welsynwerk onder die spoorwegamptenare te doen wat van 1924 af deur die Pakt-regering, bestaande uit genl.


Die baardwalvisse, ook genoem baleinwalvisse, vorm die suborde Mysticeti: een van twee subordes van die Cetacea (walvisagtiges: walvisse, dolfyne en tonyne). Baardwalvisse is tandlose walvisse met twee rye horingplate (baleine) wat gebruik word as 'n sif om sy voedsel uit die water te filter. Hierdie eienskap is die Mysticeti se kenmerkende eienskap: die ander suborde, die Odontoceti het almal tande. Baardwalvisse het wel tande terwyl hulle embrios is en daar is fossiele van baardwalvisse ontdek wat ook tande gehad het, vóór hulle baleinplate ontwikkel het. Die suborde bevat vier families en veertien spesies. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Hierdie artikel is ’n saadjie. Voel vry om Wikipedia te help deur dit uit te brei.


Google Maps of Google Kaarte, voorheen bekend as Google Local, is 'n diens van Google Inc. wat dit moontlik maak om 'n soektog in 'n spesifieke geografiese gebied te doen. Soms wil mense die wye wêreld deursoek vir inligting, en soms wil jy net 'n rekenaarwinkel naby jou huis vind. Die diens laat besoekers toe om 'n "WAT" (soos 'n pizza) en 'n "WAAR" (soos in Hatfield, Pretoria) vir 'n soektog te spesifiseer. Die doel van Google Maps is om mense te help om nabygeleë sake en bedrywighede te vind. Google Maps gee ook aanvullende inligting ook die plek, soos hulle webtuiste, telefoonnommer en adres. Daar het al foute op Google Maps ingesluip. Een voorbeeld: Kaart-Fout (van omtrent 50 m – gemeet met "Geo Tools"). Dit kan groot probleme veroorsaak, omdat alle merkers wat vooraf geplaas is nou op die verkeerde posisie staan! As gebruikers die fout regstel, en Google Maps die kaart later regmaak, sal die inligting weereens verkeerd wees. WikiMapia, wiki integrasie met Google Maps.


AFC Ajax of Ajax is 'n sokkerklub in Amsterdam, Nederland. AFC is 'n afkorting vir Amsterdamsche Football Club. Die klub is op 18 Maart 1900 gestig. Ajax is (in 2018) die rekordkampioen van Nederland. Die klub het 34 keer die Nederlands kampioenskap gewen. Die Suid-Afrikaanse sokkerklub Ajax Kaapstad het 'n band met hierdie Nederlandse klub. Wikimedia Commons het meer media in die kategorie AFC Ajax. (nl) Amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


KSV Vatan Spor Bremen is 'n sportklub uit Bremen in die deelstaat Vrye Hansestad Bremen in Duitsland, veral bekend vir sy sokkerafdeling. Die klub bied ook kulturele aktiwiteite aan immigrante uit veral Turkye. Die klub is op 20 Mei 1978 deur Turkse immigrante as 'n sokkerklub gestig en moes heel onder aan die voet van die Duitse sokkerstruktuur begin in die Kreisliga C. Die klub het homself mettertyd gevestig as 'n krag in die plaaslike ligas en het sy hoogtepunt bereik toe hy in 1995 vir 'n seisoen in die Oberliga meegeding het op die vierde vlak. In 1979 het die klub ook 'n stoei-afdeling op die been gebring, wat in 1980 vir die klub se grootste prestasie gesorg het deur die Duitse kampioenskap te wen. Die stoei-afdeling het egter weer in 1981 ontbind. The Abseits Guide to German Soccer Amptelike klubwerf


Hier volg 'n lys van dorpe en stede in Botswana (volgens distrikte): Kanye = die hoofstad van die distrik. Jwaneng = 'n dorp of stad in die distrik Kanye Jwaneng Moshupa Ramotswa Lobatse Gaborone (die hoofstad van Botswana) Tlokweng Masunga Francistown Ramokgwebana Mochudi Mosomane Serowe Selebi-Phikwe Palapye Mahalapye Bobonong Orapa Nata Sherwood ranch Martin's drift Makwate Paje Gweta Zogora Foley Baines drift Tonota Sowa Tutume Ghanzi Kalkfontein (Tshootsha) Karakubis Eesterus Mamuno Tshwane Tshabong Kang Werda Makopong Maun Gumare Kasane Shakawe Sepupu Toteng Savute Kanyu Matima Molepolole Thamaga Kopong Mogoditshane Kasane Kazungula


Sandringham House is ’n koninklike landhuis naby die dorp Sandringham in Norfolk, Engeland. Die huis is nes Balmoral-kasteel in die private besit van die koninklike familie. In 1771 het die argitek Cornish Henley die geboue wat daar was afgebreek en Sandringham Hall gebou. Dit is in die 19de eeu deur Charles Spencer Cowper laat verander. Hy het ’n groot voorportaal en konservatorium laat bou wat deur die argitek Samuel Sanders Teulon ontwerp is. Koningin Victoria het die huis in 1862 gekoop op aandrang van haar seun die Prins van Wallis, die toekomstige koning Edward VII, as ’n huis vir hom en sy nuwe bruid, Alexandra. In 1865, twee jaar nadat hulle ingetrek het, was die huis egter te klein na die prins se smaak en het hy A.J. Humbert gevra om die gebou af te breek en ’n groter huis te bou. Die rooisteenhuis is in 1870 voltooi in ’n vreemde mengsel van style wat nie juis beskou word as die mees suksesvolle voorbeeld van ’n middel-Victoriaanse landhuis nie. ’n Nuwe vleuel is later bygevoeg in ’n meer tradisionele styl.


Hattingspruit is 'n steenkoolmynboudorp in die ooste van Suid-Afrika, in die noorde van die provinsie van KwaZulu-Natal. Die dorp is tussen Glencoe en Dannhauser. Die Tom Worthingtondam is nabygeleë. Die R621-streeksroete gaan deur die dorpie. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Vredefort is ’n klein plattelandse dorpie in die Ngwathe Plaaslike Munisipaliteit in die Noord-Vrystaat (in die streek wat bekend staan as die Riemland), waar daar met vee, grondboontjies, sorghum, sonneblomme en mielies geboer word. Die dorp is ongeveer 80 km noord van Kroonstad en 15 km suid van Parys en is die tuiste van sowat 715 wit, 165 bruin en amper 14 000 swart inwoners. Vredefort het ’n ekonomiese bloeityd beleef toe die nasionale pad (nou bekend as die N1) deur die dorp geloop het. Dit is egter verskuif, wat ’n merkbare uitwerking op die dorp gehad het. Die dorp is nou besig om, soos baie ander klein Vrystaatse dorpies, vinnig agteruit te gaan aangesien die munisipaliteite nie belangstel om eenvoudige take te verrig soos paaie en straatligte regmaak nie.[verwysing benodig] Verder het die skool, Hoërskool Chris van Niekerk, ook feitlik doodgeloop nadat die Vrystaatse departement van onderwys besluit het om die plaasskole in die distrik te sluit en die kinders in die koshuis (Huis Graniet) te huisves.[verwysing benodig] Die dorp is in 1876 op ’n plaas met die naam Vischgat gestig en is 'n jaar ouer as Parys, die buurdorp ten noorde van Vredefort.


Caxito is die hoofstad van die Bengo-provinsie in Angola. Die stad lê in die noord-weste van die land het 'n bevolking van 12 055 in 2010 gehad. bevoelkerungsstatistik.de Hierdie artikel is ’n saadjie. Voel vry om Wikipedia te help deur dit uit te brei.


Die Rooikopgans (Chloephaga rubidiceps) is 'n groot gans wat in die suide van Suid-Amerika voorkom, op die Falkland-eilande en in Argentinië. Die mannetjies en wyfies het 'n identiese veredos en hierdie ganse word gekenmerk aan hul rooi koppe, met swart-en-wit gestreepte nekke, bo-rûe en onderlywe. Hulle word soms met die Magellan-ganswyfie verwar, wat 'n eenderse voorkoms het. Hulle dieet bestaan hoofsaaklik uit gras, maar sal ook klein hoeveelhede van die lêkorrels van hoenders en eende vreet. Rooikapganse broei tussen Oktober en Januarie. In hierdie tyd word die mannetjies raserig, aggressief en gebiedsgebonde. Die nes word op die grond gebou, tussen lang grasse en bosse waar dit goed weggesteek word. Die wyfie lê tussen vier en elf roomkleurige eiers wat na 30 dae uitbroei. Die kuikens is self na twee tot drie jaar broeigereed. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name BirdLife International (2004). Chloephaga rubidiceps. 2006 IUBN-rooilys van bedreigde spesies. Internasionale Unie vir die Bewaring van die Natuur 2006. Verkry op 11 Mei 2006.


Japie Hauptfleisch het tydens die Tweede Vryheidsoorlog op 7 Februarie 1901 op die plaas Scheurfontein, 40 km vanaf Beaufort-Wes in die rigting van die Meiringspoort, gesneuwel. Jacob Daniël Hauptfleisch is op 5 Julie 1875 op die plaas Sanddrif by Wellington in die Kaapkolonie gebore. Tydens die uitbreek van die oorlog was hy onderwyser in die Republiek van die Oranje-Vrystaat. Eers dien hy onder genl. C.R. de Wet en later onder kommandant Gideon Scheepers. Op kommando het hy opgetree as die godsdienstige leier van sy medestryders. Op 6 Februarie was die kommando van Scheepers op die plaas Scheurfontein waar Frans Pienaar en sy dogters Kitty en Fanny gewoon het. Dieselfde dag vertrek die kommando na die plaas Kaffirsfontein so 'n 3km verder. Die volgende dag vra Hauptfleisch en 'n maat, ene Swanepoel, die kommandant om toestemming om weer na Scheurfontein te gaan. Huiwerig gee Scheepers daartoe toestemming. Intussen het 'n National Scout en 4 man op Scheurfontein aangekom. Die twee kommandolede het in 'n hinderlaag geloop. Op 'n afstand van slegs 15 tree is op Hauptfleisch en Swanepoel geskiet. Eersgenoemde is swaar gewond en Swanepoel kon betyds uit die koeëlreën wegkom na sy kommando.


Panaitios (Grieks: Παναίτιος; ca. 185/180 – ca. 110/09 v.C.) van Rhodos was 'n stoïsynse filosoof. Hy was 'n leerling van Diogenes van Babilon en Antipater van Tarsus in Athene, voordat hy na Rome verhuis het, waar hy baie gedoen het om die stoïese doktrines aan die stad bekend te stel. Na die dood van Scipio in 129 v.C., het hy na die stoïsynse skool in Athene teruggekeer, waarvan hy die laaste onbetwiste skolarg, (skoolhoof) was. Met Panaitios het stoïsisme meer eklekties geword. Sy mees beroemde werk was Omtrent Pligte, die hoofbron wat deur Cicero in sy werk oor dieselfde onderwerp geraadpleeg is. Sy vernaamste leerling en dissipel in filosofie was Poseidonios. Tiziano Dorandi, Hoofstuk 2: Kronologie, in Algra et al. (1999) The Cambridge History of Hellenistic Philosophy, bladsye 41-2. Cambridge


Snotkop is die verhoognaam van Francois Henning, 'n bekende Afrikaanse en Sotho sanger. Hy begin sy musiekloopbaan onder die verhoognaam 'Lekgoa' waartydens hy kwaito-liedere sing. Lekgoa is die Sothowoord vir witmens. In 2005 stel hy sy eerste Afrikaanse album, Die Snotkop CD, vry. Snotkop se albums sluit in: 2005: Die Snotkop CD 2007: Spring Lewendig DVD 2008: So Damn Sexy 2009: Francois Henning Was Hier Lekgoa se albums sluit in: 1999: Basetsana 2002: Ngamla Yoba Lys van Suid-Afrikaanse musikale kunstenaars MK, kykNET TV-kanaal waar Snotkop die Petrolkop-program aangebied het. Snotkop se amptelike webwerf Shut up en soen my op YouTube Kry jouself by die werk op YouTube Parapapa op YouTube Katrien op YouTube Bakgatboogie op YouTube


Suid-Tirool (Duits: Südtirol, Italiaans: Alto Adige, Ladinies: Südtirol), amptelik Outonome Provinsie Bozen - Suid-Tirool (Duits: Autonome Provinz Bozen – Südtirol, Italiaans: Provincia Autonoma di Bolzano – Alto Adige, Ladinies: Provinzia Autonóma de Balsan/Bulsan) is 'n merendeels Duitssprekende streek in Noord-Italië waaraan in 1972 uitgebreide outonomie toegestaan is, geleë in die Alpebergreeks langs die belangrike Brennerroete. Dit grens aan Oostenryk in die noorde en Switserland in die noordweste. Suid-Tirool se bevolking is op 31 Maart 2019 op 531 342 beraam. Die streek het 'n oppervlakte van 7 400 km². Die hoofstad en grootste stad is Bolzano. Die amptelike tale is Duits, Ladinies en Italiaans. Suid-Tirool het voor 1918 deel uitgemaak van Tirool in Oostenryk-Hongarye en ná die Eerste Wêreldoorlog onder Italiaanse bewind gekom. Suid-Tirool vorm saam met Trentino die outonome gewes Trentino-Suid-Tirool. Suid-Tirool word deur 'n sterk streekskultuur gekenmerk wat sy historiese wortels in die kolonisasie deur Alperomaanse en Beierse setlaars en die historiese bande met die Duitssprekende taal- en kultuurgebied in die noorde, met name Oostenryk waarvan dit tot 1919 deel uitgemaak het.


Eduard Douwes Dekker (2 Maart 1820 – 19 Februarie 1887), beter bekend onder sy pennaam Multatuli, was ’n Nederlandse skrywer veral beroemd vir sy satiriese roman, Max Havelaar (1860). Dekker was werksaam as ’n amptenaar in Nederlands-Indië (die teenwoordige Indonesië) waar, toe hy as negentienjarige daar aangekom het, volgens sy eie woorde sy ‘siel ontwaak het’, maar waar hy die ernstige lyding gesien het wat die gevolg van die Nederlandse bewind was. Sy bekendste werk, die satiriese roman Max Havelaar, waarin hy—na aanleiding van sy eie ervaringe—die behandeling van die plaaslike bevolking deur Nederlandse en Nederlands-Indiese bestuurders aan die kaak gestel het. Vir hierdie boek het Dekker die skuilnaam Multatuli (Latyn vir “Ek het veel gely”) gekies asook ’n verwysing na ’n beroemde passasie uit die Tristia van Ovidius. In Junie 2002 is Max Havelaar deur die Maatschappij der Nederlandse Letterkunde verklaar tot die belangrikste Nederlandstalige letterkundige werk van alle tye. In 2004 het Dekker 34ste gekom in ’n stemming vir “Die grootste Nederlander.”


Jonas Lennart Portin (gebore Jakobstad, 30 September 1986) is ’n voormalige Finse sokkerspeler. Hy gemaak sy eerste optrede op beroepsvlak in 2005 in FF Jaro. Portin skuif na Ascoli Calcio, Italië in Junie 2009. Die klub speel tot hierdie oomblik in die Serie B. Portin is ook ’n speler in die Finse nasionale o.21-span. Sy ouer broer Jens speel ook beroepsokker (vir Gefle IF). Hierdie artikel is ’n saadjie. Voel vry om Wikipedia te help deur dit uit te brei.


Die Superrugbykompetisie waarin spanne van Australië, Nieu-Seeland en Suid-Afrika speel, is gebaseer op 'n konsessiestelsel van spanne wat streke in die drie lande verteenwoordig. Hieirdie artikel verskaf spesifieke detail oor die areas wat deur die verskillende konsessies gedek word. Waratahs Brumbies Reds Force Rebels Australië het tradisioneel geen nasionale rugbykompetisie gehad nie en die spel was eerder gestrukrureer rondom streeksklubkompetisies. Die Australiese Super 15-konsessies (met die uitsluiting van die Rebels) het ontstaan uit tradisionele verteenwoordigende staats- en provinsiale spanne. Die sterk Australiese rugbystreke nl. Nieu-Suid-Wallis, die Australiese Hoofstadgebied en Queensland is in 2006 aangevul deur Wes-Australië en in 2011 deur Victoria as die konsessiestreke: Daar is drie state/provinsies oor wat nie deur 'n konsessie gedek word nie: Suid-Australië — 'n substansiële mark maar Australiese Voetbal is die grootste sportsoort alhoewel die Adelaide Sewesrugbytoernooi groot aftrek kry. Tasmanië — 'n klein mark en nie geografies gekonsentreer nie, Australiese Voetbal is hier ook die grootste sportsoort. Noordelike gebied — Australië se yl-bevolkste staat/provinsie met geen ander groot sportspan wat daar 'n basis het nie.


Die Sneeuberg is die hoogste piek in die Sederberg, Wes-Kaap en is 2 028 m hoog. Hierdie piek moet nie verwar word met die Sneeuberge wat 'n bergreeks in die Oos-Kaap is nie. Lys van Bergpieke in Suid-Afrika Op Pad in Suid-Afrika. B.P.J. Erasmus 1995 ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Pongola is 'n klein dorpie op die N2 nasionale pad, net suid van eSwatini, in KwaZulu-Natal, Suid-Afrika. Die dorpie het ontstaan as gevolg van die besproeiingsstelsel wat tydens die depressiejare begin is. 'n Keerwal van 6m is in 1934 sowat 27 km wes van Golela gebou. Die skema was eers nie suksesvol nie maar nadat die kanaalstelsel verbeter is het dinge verbeter. Baie suikerriet (5 000ha) word in die omgewing verbou. Volgens die 2011-sensus het die dorp 'n bevolking van 1 403 gehad, van wie 804 (57%) wit was. Afrikaans was die moedertaal van 779 (55,6%) inwoners. Pongolium Gereformeerde kerk Pongola Phongolo Natuurreservaat Lys van dorpe in Suid-Afrika "Hoofplek Pongola". Sensus 2011. B.P.J. Erasmus. Op Pad in Suid-Afrika. 1995. ISBN 1-86842-026-4


Vanderkloof is 'n klein dorpie wat ontstaan het tydens die bou van die Vanderkloofdam. Dit is geleë op die suidelike oewer van die Oranjerivier, Noord-Kaap, Suid-Afrika. Al die mense betrokke by die bou van die dam het hier gebly. Munisipale status is in 1980 toegeken. Die Douglas Hey-navorsingsinstituut vir meerkunde en die museum is aan die oewer van die dam geleë. Deesdae is die dorpie 'n vakansieoord. Watersport soos kanovaart, motorbootry en ski word hier beoefen. Lys van dorpe in Suid-Afrika Op Pad in Suid-Afrika. B.P.J. Erasmus 1995. ISBN 1-86842-026-4 "Hoofplek Vanderkloof". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Tugela Ferry is 'n dorp geleë in die middel van KwaZulu-Natal, Suid-Afrika. Die nedersetting, wat een van die armste in die land is, is ook in die voormalige tuisland KwaZulu geleë. Die dorpie is 30 km suid van Pomeroy en langs die Tugelarivier. Die naam is ontleen aan die pont wat gebruik is om oor die Tugelarivier te gaan voor die enkellaanstaalbrug gebou is. Lys van dorpe in Suid-Afrika B.P.J. Erasmus: Op Pad in Suid-Afrika. 1995. ISBN 1-86842-026-4 "Hoofplek Tugela Ferry". Sensus 2011.


.ps is die Internettopvlakdomein vir Palestina. Lys van Internettopvlakdomeine IANA se whois-inligting vir .ps


Rio Grande do Norte (uitgespreek[ʁi.u ˈɡɾɐ̃d͡ʒi du ˈnɔʁt͡ʃi]) is 'n deelstaat in noordoostelike Brasilië. Die Hoofstad is Natal. Volgens die 2010-sensus het Rio Grande do Norte 'n bevolking van 3 168 133 gehad. http://www.ibge.gov.br/home/presidencia/noticias/noticia_visualiza.php?id_noticia=1766&id_pagina=1 Hierdie artikel is ’n saadjie. Voel vry om Wikipedia te help deur dit uit te brei.


Dr. Albert Hertzog (Bloemfontein, 4 Julie 1899 – Pretoria, 5 November 1982) was 'n Suid-Afrikaanse politikus en stigterslid van die Herstigte Nasionale Party. Hy was die seun van genl. J.B.M. Hertzog, 'n stigter van die Nasionale Party en eerste minister van die Unie van Suid-Afrika. Hy ontvang sy skoolopleiding aan Grey-kollege in sy geboortestad en sy universiteitsopleiding aan die Universiteit van Stellenbosch, Oxford-universiteit, Universiteit van Leiden en Universiteit van Amsterdam. Nadat hy tot die balie toegelaat is, word hy in 1948, met die Nasionale Party se oorwinning oor die Verenigde Party, vir eersgenoemde party tot die parlement verkies en in 1958 aangestel as minister van gesondheid en later van pos- en telegraafdienste. Gedurende dr. Hendrik Verwoerd se bewindstyd het daar toenemend verwydering gekom tussen die sogenaamde verkramptes en verligtes binne die Nasionale Party. Die groeiende stryd is in Septemder 1969 op die spits gedryf tydens die Transvaalse N.P.-kongres toe daar oor sekere beleidspunte besluit moes word, onder meer oor die party se sportbeleid en die uitruil van swart diplomate.


Steynsdorp was 'n klein dorpie in Mpumalanga, Suid-Afrika. Dit is egter deesdae 'n spookdorp. Die dorp het sy ontstaan en ondergang te danke aan goud. In Julie 1885 het die prospekteerders Jim Painter en Frank Austen spoelgoud hier ontdek. In April 1886 was daar reeds 800 delwers in Painter's Camp soos die delwery genoem is. Gedurende 1886 het kommandant JP Steyn die delwerye besoek en die naam is verander na Steynsdorp, ter ere aan hom. 'n Dorp is gou uitgemeet en in 1887 geproklameer. Teen dié tyd het die dorp 'n bevolking van 3 000 gehad. Die goud was maar min en moeilik om uit te haal en vinnig het die dorp agteruitgegaan; veral toe goud aan die Witwatersrand ontdek is. Al wat van die dorpie oorgebly het is een winkel. Dit is nog moontlik om die fondasies van geboue en strate in die veld te sien. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die artikel handel oor die dorp in die Noordwes-provinsie van Suid-Afrika, vir ander gebruike, sien derby (dubbelsinnig). Derby is 'n klein dorpie in Noordwes, Suid-Afrika en is geleë op die R509-streeksroete. Hierdie dorpie is 16 km vanaf Koster. Die dorpie het ontstaan as 'n nedersetting vir die behoeftige mense op die plase Rietfontein en Vlakfontein. Dit is vernoem na die Britse sekretaris van Kolonies, lord Derby. Tydens die Tweede Vryheidsoorlog was Derby die toneel van gevegte tussen die Boere en een van die twee Skotse berede regimente. Die gesneuwelde Britse soldate lê in die plaaslike begraafplaas. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4. Hierdie artikel is ’n saadjie. Voel vry om Wikipedia te help deur dit uit te brei.


Die Oostelike Verbypad is 'n snelweg in Johannesburg, Suid-Afrika, en dra die N3 nasionale pad oos om Johannesburg. Die snelweg het ten minste vier bane oor sy lengte. Die verbypad begin by die Buccleuchwissellaar as die N3 nasionale pad; aan die anderkant van die wissellaar is die Westelike Verbypad. Die verbypad hou suidoos, gaan deur Marlbororylaanwissellaar waar dit ook die Gautreinspoor kruis. Die verbypad hou steeds suidoos, gaan deur die Londonwegwissellaar langs Alexandra verby, deur die Modderfontein- en Edenvalewissellaars en swaai dan suid. Dit gaan deur die Linksfieldwegwissellaar en deur die Gillooly's-wissellaar. Hier begin die N12 nasionale pad wat ooswaarts hou Witbank se kant toe. Die verbypad gaan deur die Bedfordviewwissellaar en dan deur die Geldenhuyswissellaar waar die M2 motorweg gekruis word. Die verbypad gaan dan deur die Elandswissellaar waar die N3 wegswaai en net daarna word die N17 gekruis. Die verbypad word nou die Suidelike Verbypad. Suidelike Verbypad Westelike Verbypad Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Napalm is 'n verdikkingsmiddel wat tipies met petrol of 'n soortgelyke brandstof vermeng word vir gebruik in militêre operasies — merendeels as 'n anti-personeel wapen. Dit word meestal gebruik in brandbomme en word gevrees weens die ernstige brandwonde wat dit by mense en diere veroorsaak. Die term napalm is 'n samestelling van die aanvanklik-vermeende bestanddele, naamlik nafteensuur en palmitiensuur as die palmitaat. Dit sou egter blyk dat die nafteen-palmitaat wat in die vervaardiging van die eerste napalm gebruik is, oor 'n bykomende substansie beskik het. Nietemin is die benaming behou. "Napalm B" is die meer moderne weergawe van napalm, en ten spyte van die opvallende verskil in chemiese samestelling, staan dit ook dikwels as "napalm" bekend. In die omgangstaal is napalm gebruik as 'n generiese naam vir verskeie ontvlambare vloeistowwe met aanwendings in oorlogvoering, merendeels petrol in jelvorm, soos wat uitgewerp word deur vlamwerpers in infanterie- en gemeganiseerde oorlogvoering. Globalsecurity.org artikel


Vir ander riviere met die naam Kliprivier, sien Kliprivier. Die Kliprivier is 'n sytak van die Vaalrivier. Die rivier ontspring sowat 30 km noord van Memel naby Mullerspas. Net noord van Memel vloei die rivier in 'n moeras van 25 km2 in. Die Seekoeivlei-natuurreservaat is op 'n deel van die moeras ontwikkel. Hierna is die rivier vir sowat 80 km die grens tussen Mpumalanga en die Vrystaat. Die Kliprivier vloei uiteindelik saam met die Vaalrivier sowat 30 km wes van Standerton. Noord van Memel by 27°35′55″S 29°34′41″O / 27.59872°S 29.5781°O / -27.59872; 29.5781 Vaalrivier by 27°03′25″S 29°04′20″O / 27.0569°S 29.0722°O / -27.0569; 29.0722 Google-kaart van die Kliprivier se monding by Geonames.org (cc-by) Op Pad in Suid-Afrika. B.P.J. Erasmus. 1995 ISBN 1-86842-026-4 Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Die Kleurlingstemregvraagstuk was 'n verbete stryd tussen die Nasionale Party onder leiding van dr. D.F. Malan enersyds en andersyds die Verenigde Party onder adv. J.G.N. Strauss, die Torch Commando, Arbeidersparty en bruin organisasies oor die stemreg van sowat 45 000 Kaapse bruin kiesers wat in die Suid-Afrika-wet verskans was, maar wat die NP van 1950 af met mag en mening wou wegneem. Toe die Kaapkolonie in 1853 die eerste keer 'n verteenwoordigende grondwet kry, was daar geen diskriminasie op grond van kleur by die bepaling van stemreg nie. Alle mans is toegelaat om as kiesers te registreer en hulle vir die Wetgewende Vergadering verkiesbaar te stel mits hulle £50 per jaar verdien het of £25 verdien het en voorsien is van woonplek of as hulle 'n huis bewoon het waarvan die algehele waarde £25 was. In 1892 is die huis- en grondvoorwaardes opgeskuif na £75 en 'n onderwystoets is ingestel ingevolge waarvan die aansoeker sy naam, woonadres en beroep moes kon skryf.


RKC is 'n Nederlandse sokkerklub in Waalwijk, wat in die Eerste divisie speel. Die klub is in 1940 gestig en speel sedert 1984 professioneel sokker. Kampioen Eerste divisie (2) 1987/88, 2010/11 (naaswenner (2): 2007/08, 2008/09) Rick Hoogendorp Hans Vonk